text:
Rochefort-Samson
Rochefort-Samson (Rochefort-Samson en francés) es una comuna occitana dau Daufinat, situaa dins lo departament de Droma e la region de Ròse-Aups.
Somari
Geografia[modificar | modificar la font]
La municipalitat a situat al pè dels monts del Matin, entre los pòbles de Beauregard-Baret al nòrd e Barbières al sud.
La vila de Romans-sus-Isère se tròba a 14 km al nòrd-oèst de Ròchafòrt-Samson, Chabeuil a 15 km al sud-oèst e Valéncia a 31 km a l'oèst.
La commune est située au pied des monts du Matin, entre les villages de Beauregard-Baret au nord et Barbières au sud.
La ville de Romans-sur-Isère se trouve à 14 km au nord-ouest de Rochefort-Samson, Chabeuil à 15 km au sud-ouest et Valence à 31 km à l'ouest.
Comunas vesinas[modificar | modificar la font]
Istòria[modificar | modificar la font]
Parròquia mencionada a la 11e, fief dels comtes de Valentinois, amassat al domeni delphinal a la 15e.
Paroisse mentionnée au 11e, fief des comtes de Valentinois, réuni au domaine delphinal au 15e.


c: text/html

text:
Dimècres, 16 d'octòbre de 2013, 03h00 Societat
Jornalet recebèt ièr dimars lo sagèl d’engatjament etic que l’autreja lo Conselh de l’Informacion de Catalonha (CIC). Aquel sagèl certifica l’independéncia e lo seriós d’aqueste jornal que sètz a legir.
Lo CIC velha per la qualitat d’informacion e per que los mèdias respècten lo còde etic e deontologic del Collègi dels Jornalistas de Catalonha. A tanben la foncion de canalizar las denóncias e d’arbitrar entre planhent e mèdia. Dins aquel sens lo CIC a gerit mai de 600 denóncias dempuèi sa fondacion en 1977.
_____
Vidèo: Roger Jiménez, president del CIC, presenta lo sagèl d’engatjament etic
Òsca! Felicitats!
Fa de ben dins l'occitanisme d'èstre rengraciat per lo siu trabalh. E sio ben content per tu Ferriòl de veire que lo tiu pacient e discret trabalh a permés a jornalet.com d'èstre remarcat. Es qu'un primier pas, que penso de segur que lo camin serà lòng, interessant e plen d'autres rescòntres motivants ! Una reconoishença ben ameritaa. Brau ! N'i aurà d'autras ne'n sio segur.
Jornalet.com es lo primier mèdia occitan interactiu. Gràcia a el, enfin los occitanistas de totas las sensibilitats de pòlon exprimir. A mai, per la siu gratuïtat, los occitans e quitament lo monde entier pòlon venir se demandar ce que se pensa en occitan ancuei e aüra. Un simple mot per vos dire : GRAND MERCéS JORNALET !
Felicitacions lo Ferriòl!
Aquesta recompensa es tiva abans de tot!
Òsca lo Jornalet ! Per aquel brave sagèl plan meritat atal per la qualitat de l'informacion e lo respèct de las idèias e de las personas. Nos cal contunhar lo camin del reviscòl de la lenga e de la cultura nòstras e non doblidar çò que disia CASTAN: "La pensada d' oc es totalament virada vèrs los autres, aquò es sa generositat ". De meditar a l'ora d'ara ...
Es una plan bèla causa pel jornalet d'aver recebut tal sagèl refortissent un pauc mai la seuna notorietat causa qu'encara li manca. En efecte ai ensejat fa qualques jorns de prepausar a la Wikipedia francesa una traduccion en francés de l'article "Jornalet" de la Wikipedia Óc, mas foguèt rejetat que lo critèri del refús de l'article prepausat èra la manca de notorietat.
Baste que vengan d'autra nòvas d'aquela mena! Òsca!
#2 Per ajudar financièrament Jornalet coma se l'amerita, i aurà l'associacion Los Amics de Jornalet. Escrivètz-me a http://opinion.jornalet.com/gerard-joan-barcelo/contacte
Òsca pel Jornalet-Gaseta occitana d'informacions per aquesta reconeisséncia de son professionalisme. Mas (per çò que ne sabi) lo Jornalet es subretot lo trabalh de lo que lo ten a jorn, valent a dire Ferriòl Mancip. Òsca a n'el. Cada jorn regreti de poder pas ajudar financièrament lo Jornalet coma s'a merita. O farai tanlèu que poirai. Lo Jornalet es una aisina de comunacion interactiva coma n'avem gaire. Lo cal ajudar a progressar. Participa del reviscòl nacional occitan.
Òsca ! Vos cal contunhar dins aquela dralha, que los occitans devon èstre fièrs de poder legir un jornal coma aqueste cada jorn e participar en escrivent d'articles o fasent de comentaris.
Aquò es subre plan.
Que visca occitània liure !

robotstxt: allowed

filter: keep


text:
Jornada dau Patrimòni Occitan en Droma 2012
Rescontres organisats en occitan e en francés per Daufinat-Provença, Tèrra d’òc, Seccion de Droma de l’Institut d’Estudis Occitans, per lo Sindicat Mixte dei Baroniás Provençalas e ambé la participacion de la comuna de St Auban d’Ovèsa.
La toponimia es l’estudi dei noms de luòcs, aquò per veire lo país dins sa diversitat e son evolucion, tanben per decriptar lomessatgemandat per leis òmes de generacion en generacion, dempuei l’atge preïstorique. Pre-indo-european, galés, latin, occitan, francés, toteis aquelei lengas an balhat de noms ai sites, aimontanhas, ai ribieras, e an fach ansin aquèu patrimòni toponimique, riche d’ensenhaments tant per l’istòria, la geografia, la linguistica coma per lo torisme, lo comèrci e totei lei sectors d’activitat.
Sant Auban d’Ovèsa (26)
Dissabte 15 de setembre de 2012
Pèiras d’aicí e d’ailai, Toponimia
Lei Rescontres de St Auban a permés de presentar d’estudis toponimiques sus lo tèma de «la Pèira» : passejada, talhiers, conferéncias e, per la serada, lo concèrt Joan dei Pèiras ambé Renat Sette.
=> Lo programa detalhat <=


text:
Era lengua non ei sonque un esturment de comunicacion; pro n’auríem alavetz damb eth redusit lenguatge der « sms ». Era lengua (que non existís; existís era parla de cadun) mèrque era causa, er aquiu de cadun, d’un que passe, coma diderie eth poèta. Pr’amor que sense Lengua, non i a Món. E sense ua lengua, non i a aquera vision deth món. Era lengua, paraula articulada, fonde un lòc, ua intimitat especiau, un espaci particular que mos retròbe damb çò que mos entore.
Eth món s’a hèt lengua e era lengua daurís eth món. Era paraula viua que gahe eth poèta entà hè eth món abitable, nomentable. Mès es poètes creen, bastissen, fabriquen paraules, e per tant bastissen eth món. Mès non les usen. Aqueth ei eth nòste mestièr coma comunautat.
Aran per sa Lengua s’amasse en tot rebrembar un an mès (quinze ne portam) qu’entà díder quauquarren ei de besonh d’usar era lengua, d’escotar ath poèta mòrt que justament ei mòrt pr’amor que mos a autrejat era paraula capabla de convertir eth món en lenguatge. Per aquerò pòt auer rason d’èster era bastissa d’ua escultura. Totun, eth poèta a mòrt quan nosati començam a parlar. Totun, gràcies ath poèta, era vida umana ei possibla, era tèrra deven abitabla, era comunautat, sentida (balhe sentit, interrelacion e calidesa mutua).
Celebre-ma’c. Aran pòt auer un gran futur. D’aquiu eth prètzhèt indispensable dera escòla publica e dera television coma pilars segurs entara superviuença dera lengua; d’aquiu eth prètzhèt coesionador des podèrs publics damb iniciatives coma eth Volentariat per Aranés que prebotge eth Conselh Generau; d’aquiu fin finau eth prètzhèt existenciau dera societat civiu que s’organize entà reivindiar ua Lengua Viua que hè possibla era abitabilitat dera persona en món. Erós aniversari; eth futur ei nòste!
Quinze ans pera Lengua


text:
Vittersbourg
Vittersbourg es una comuna francesa, situada dins lo departament de Mosèla e la region de Lorena.
Somari
Geografia[modificar | modificar la font]
Lo vilatge de Vittersbourg a situat en Lorraine germanophone en la vallée de la Albe, pas luènh de la frontièra linguistique mosellane, a 6 km a la N.E. De Albestroff, cap de luòc del costat.
Le village de Vittersbourg est situé en Lorraine germanophone dans la vallée de l'Albe, non loin de la frontière linguistique mosellane, à 6 km au N.E. d’Albestroff, chef lieu du canton.


text:
« Jipe, ses convidat per la galeta daus reis deman aprep mieijorn. Pòdes ne’n far una per chamjar d’aquelas dau comerci. Grandmerce. »
Ier dimenc, jorn daus reis, la Jipe/Cosèta se levet plan d’abora per ‘nar chas lo molinier querre de la farina (200 g), chas lo fromatgier prendre dau burre (100/150 g). Dins l’espeçaria dau Victòr H. prendrá 1 uòu e ‘na pincada de sau (± 5 g), sus lo retorn de çò qu’es pas ‘na permenada, ne’n passant per la leire, n’obludará pas de collectar d’aus boçins de glaça dins la leire e la meitat d’un veirre d’aiga freja (± 100 ml). De las 06o00 jusca a las 08o00, nòstra Coseta sus lo chamin a ‘guda lo temps de pensar sus la soá vita :
« Es quò ‘na vita de ne representar qu’una forniera per mant amics ? »
« Perdequé quò giala quante i a mestier de far de las pervesions ? »
« Los Tenargais van-t-ilhs aimats ‘na galeta clafida de compòta poma-peira-coduenh. »
08o00, veiquí tonada meijon la pita. Sos sutliers desborrats de gaulha dins l’eschalier estrech que monte dins sa picarda, son posats près de l’entrada. Ela crosa las còrdas de son davantau avant de las ben crochetar, i a dau trabalh auèi.Leu-leu, la veiquí de trapar un pitit bròc per i botar la sau e boirar. Dins ‘na topina, ela versa la farina, crosa un potz per i botar un pauc de l’aiga salada. Devinatz ‘quí l’accion seguianta : boirar, desboirar.Vos fau boirar un còp de mai d’aici a aver una bola de pasta. De las vetz, ‘quela bola es un pauc gaulhodosa. Sus la taula, vos fau espandre de la farina, surtir la bola de la topina e benleu la ‘chabar de pastar un pauc, coma per la pasta brisada, subretot quand la bola es gaulhosa. Quò per aver ‘na bola de pasta ferma.
1/ Veiquí ‘ribada la partida la pus lonja. Vos fau ‘na prumiera vetz, estalar, emb un roleu, la pasta ferma dins la lonjor, dins un rapòrt retangulari d’1 per 3 (veire lo dessenh). Oc-es, la Coseta es pas ‘nat luenh dins l’escòla mas comença de comprener coma marcha « Inkscape ».
Quo es dins lo mitan d’aquela lonjor que fau posar lo burre esbocinat.
2/ Plejatz la pasta per aver un carrat. La Coseta bota la pasta plejada dins ‘na ‘sieta puei 10 minutas sus la glaça ‘massada, v’autres atz benleu un refrigerator, quò pòt aver la mesma utilitat.
Las 10 minutas son ‘quí per metre la pasta e lo burre a la mesma temperatura.
3/ Tornatz estalar la pasta dins lo sens contrari, la plejar e la tornar de biais 10 minutas de mai au freg.
4/ Tornatz estalar la pasta dins lo sens contrari, la plejar e la botar 10 minutas de mai au freg. Aquela operacion deu esser facha 6 còps per lo mens, adonc una ora de trabalh.
09o00, los prumiers 6 pleis realisats, vos fau comptar ‘n’ora de mai per tornar ne’n far 4 de mai dins un ritme d’1 per quart d’ora ‘questa vetz.
Una ora, mas quo es ben pro per que la Coseta, un pauc furmic, suerta de la compota congelada preparada dau temps de la darriera. Ela prepara un banh d’aiga chauda per la decongelar. E, coma sap s’occupar, ne’n mai de velhar la compota e plejar la pasta, ela netiará la cosina, rentrará los borriers, petassariá sas chauças… per queu-quí que vòu trabalhar, i a totjorn quauquaren de far dins ‘na meijon, es-quò-pas, v’autres setz ben ‘quí de legir de las connariás ?
10o00, lo plejadís de pasta es prest, la compota maitot, ben resta a copilhar la pasta ne’n dos bocins, un gròs, un pitit. Emb lo gros, faretz lo fond, dedins queu fond, espandretz la compota, puis emchapeutaretz emb lo bocin de pasta tornat de biais, un pauc coma per ‘na tortiera.
Avant de botar dins lo forn, termostat 6, comptor sus 35 minutas, vos faudrá la dorar emb lo sole jaune o l’uòu entier, segond vòstre gost. Per la gent qu’an un forn gaz, picaretz ‘quí per veire la correspondéncia gaz-electricitat.
Los Tenargais m’an solament fach la remarca que per un lemosin, obludar la fèva de porcelana, qu’eriá pas permés. M’an pas foetats ‘questa vetz mas s’en es faugut de pauc, adonc, aprep la cueisson, botatz ‘na fèva, un boton…


text:
Sarajevo
Sarajevo (en bosnian, CapajeBo ; ancianament Bosna-Seraï; en turc, Saraybosna, es la capitala e la pus granda vila de Bòsnia e Ercegovina. Abans la guèrra de Bòsnia e Ercegovina, lo darrièr recensament de 1991 evaluèt la populacion a 429 672 abitants. En 2013, segon lo site oficial de Sarajevo, la populacion de la vila proprament dita es estimada a 395 133 abitants[1].
La vila es considerada coma una de las pus importantas vilas dels Balcans e son istòria es particularament rica dempuèi sa creacion pel otomans en 1461. La vila foguèt lo teatre de l'assassinat per Gavrilo Princip de l'archiduc Francés Ferrand d'Àustria, que marquèt lo començament de la Primièra Guèrra Mondiala. Mai recentament, aculhiguèt los Jòcs Olimpics d'ivèrn de 1984 e foguèt assetjada durant la guèrra de Bòsnia e Ercegovina dins los ans 1990. La guèrra daissèt nombrosas traças encara vesedoiras per la vila tota. Entre 1992 e 1996, la capitala subiguèt un sètge de mai de mila jorns que faguèt près de 10 000 mòrts. Setze ans après lo retorn de la patz, Sarajevo es totjorn economicament sinistrada e politicament devesida. Pasmens aculhís tornarmai fòrça toristas. Traversada pel riu Miljacka, la vila aperten al canton de Sarajevo, un dels detz que compta la Federacion de Bòsnia e Ercegovina.
Referéncias[modificar | modificar la font]
- ↑ Modèl:Bs « O Sarajevu », sur http://www.sarajevo.ba, Site oficial de la Vila de Sarajevo


text:
28/03/2013
Març de 2013
• Vergonha a la mòrt qu'a pres Jérôme Savary, Olivier Metzner, André Fontaine e Jean-Marc Roberts.
• Òsca a la votacion suissa qu'a decidit de limitar las remuneracions dels patrons.
• Vergonha a l'abséncia de presa de consciéncia dos ans après Fukushima.
`• Vergonha a la guèrra en Siria que dura dempuèi 2 ans (mai de 70 000 mòrts).
• Òsca a la confirmacion de la condamnacion del coble Tibéri dins los afars dels mòrts que vòtan dins lo 5en arrondiment de París. E vergonha a Jean Tibéri qu'es totjorn en plaça.
• Vergonha a Hollande que ratificarà pas la Carta europenca de las lengas regionalas o minoritàrias alara qu'èra la 56ena de sas promessas de campanha.
• Òsca a Jérôme Cahuzac (ministre de Bercy) que demissiona per çò qu'es metut en causa dins un afar de còmpte en Suissa. Ausisses Tibéri ?
• Vergonha a Chypre que refusa la demanda d'Euròpa de taxar los còmptes bancaris dels rics (sustot los dels Russes qu'i venon enblanquir lor argent) . Es domatge, seriá estat la prumièira vertadièira mesura contra un paradís fiscal e auriá calgut o far tanben en Irlanda, al R.U., al Luxembourg, etc. Domatge, òc, domatge… Òsca a Chypre que va, fin finala, tustar suls rics qu'an metut d'argent dins lors bancas. Serà dificil pel país per çò que l'economia repausava sul sistèma bancari mas au mens, al luòc de prene als contribuents òm pren a los que noirisson los paradises fiscals.
• Òsca a la justicia que vòl saupre per de qué Bernard Tapie s'es vist balhar gaireben 400 milions d'euròs en 2007 (45 millions pel prejudici moral) per Christine Lagarde (alara ministra de l'economia, ara al FMI) dins l'afar de la venda d'Adidas (dins las mans de Tapie) pel Credit Lionés (1993).
• Òsca a l'idèa de suprimir las allocacions familialas a las familhas las pus ricas. Sèm en crisi, esperan pas après aquò per far d'enfants e, de tot biais, sèm tròp sus aquela planèta.
• Òsca a l'avançada de la situacion kurda en Turquia (mai de 40 000 mòrts dins un trentenat d'annadas).
• Vergonha a tot aquel monde, Guaino l'Arlaten-que-se-pren-per-Malraux çò prumièr, que se'n prenon al jutge Gentil per çò qu'a metut Sarkozy en examèn dins l'afar Bettencourt. Se'n deuriá venir justificar davant los Franceses, etc. Ont sèm ? Dins un Estat de drech ? Serián totes d'arnarquistas ?
• Òsca al Medef qu'a pas volgut cambiar sos estatuts per balhar pas a Parisot lo drech de se tornat presentar a la presidéncia.
• Òsca al Medef qu'a pas volgut cambiar sos estatuts per balhar pas a Parisot lo drech de se tornat presentar a la presidéncia.
27/03/2013
Las jòias de la modernitat
Aquò me desespèra de veire aquela modernitat que fa cagar tot lo monde : es qu'un responsable d'associacion es pas capable de prene una clau normala, de dubrir una pòrta normala per una reunion, de tornar barrar la pòrta normala en fin de reunion e de tornar la clau normala a qual de drech après ? De tot biais, la clau electronica, la cal ben tornar tanben… E se la reunion dura mai que previst, demoram clavats dedins coma de rainalds dins la cava, lo gas en mens ? Brrrrr... Comprene pas tot.
Aquò's coma a Laissac, autre vilatge roergàs. An bastit una residéncia amb d'ostals pegats los uns contra los autres e una piscina al mièg. Perqué pas ? Mas, tot lo torn dels ostals, an montat un cledat naut coma tres òmes e, per dintrar dins la residéncia, cal un còde, amai a pè ! Fa òrre. Aviái vist aquò, fa quauquas annadas, a la television : los vièlhs de Miami fan aquò e meton un garda a la dintrada. De camps segurezats. Quante tristum ! Me pagarián, i anariái pas viure, ieu, dins aquel clastre.
Tornar, pel moment passan una pub per la domotica : los contravents de ton ostal se barran totes sols e al còp (al secors !) e pòdes agachar ton salon tota la jornada dempuèi ton telefòn portable. Vist d'aicí, aquò fa paur... o rire puslèu. Ja m'agrada d'agachar los qu'an los contravents electrics quand l'electricitat se'n va lo matin de bona ora. Demòran barrats e, quand lo lum tòrna una segonda, montan d'un centimètre. Me fa rire. Aquò fa pensar a Joan de Floreta. Lo monde devon aimar de dependre d'un fum de causas que ne son pas mèstres. Estrategia d'evitacion : ieu, mos contravents, los barre e los dubrisse quand vòle.
22/03/2013
21/03/2013
Uroses los non-violents…
Lo Governament Hollande ratificarà pas la Carta europenca de las lengas regionalas o minoritàrias (èra la 56ena proposicion del candidat Hollande). Totes los amendaments qu'èran en favor de las lengas regionalas son estats regetats del projècte de lei sus la renovacion de l'escòla. Los quites jacobins dison que lo pretèxte d'un avís del Conselh d'Estat los forçava en res a renonciar a la ratificacion de la Carta. Lor podèm far fisança... Lor victòria n'es encara pus polida.Vaquí çò qu'escriviá Maurici de Bòni del Grelh roergàs dins lo prumièr numerò de la revista Canta-Grelh en 1989 :
« En arrière-plan de notre action, on trouvera toujours la sauvegarde de notre propre identité à travers la défense de notre langue et de notre culture. C’est la seule chose qui importe vraiment pour nous.
Ainsi avons-nous plusieurs projets de lois relatifs à un statut des langues et des cultures régionales. L’une de ces propositions de loi, équilibrée, complétée, actualisée, a été déposée à l’Assemblée nationale el 8 septembre 1988 par M. Jean Briane, sous le n°266. Nous y tenons plus particulièrement pour nous être impliqués personnellement dans sa rédaction : Gilbert Mercadier, Jean Monteillet, André Combettes, Maurice Bony, conjointement avec le député de l’Aveyron.
Nous pensions qu’un ministre de l’Education comme M. Jospin, lui-même signataire d’une proposition de loi sur le même sujet, serait pour le moins ouvert à ces questions. Une fois de plus, nous nous sommes leurrés.
Réponse du Ministre à l’interpellation du député Briane sur sa politique culturelle à l’égard des langues régionales : en France les choses vont bien depuis la loi Deixonne sur ce sujet ! Pas un mot sur la résolution Kuijpers votée par le Parlement européen, le 30 octobre 1987. Pas un mot sur la Charte européenne des langues régionales adoptée par l’Assemblée parlementaire du Conseil de l’Europe, le 4 octobre 1988.
Que la France respecte l’esprit et la lettre de ces textes ! Manifestement, elle ne le fait pas.
Récemment encore, en juin, le Parlement a débattu d’une loi d’orientation scolaire. A cette occasion, quelques députés ont tenté, par le biais d’amendements, de faire reconnaître l’intérêt d’une identité et d’une culture régionales. Tous les amendements ont été rejetés.
Il s’agit bien là d’une volonté d’exclusion systématique, au mépris des engagements pris devant les électeurs comme au sein des assemblées internationales. »
1989-2013 : 24 ans. Res a doncas pas cambiat. Qué far ? Sèm lasses. N'i a un sadol de se justificar suls avantatges del bilingüisme, sus la qualitat literària de l'òbra dels trobadors-qu'an-inventat-e-la-rima-e-l'amor-cortés… Volèm juste qu'una lenga crebe pas.
Avèm pas res a esperar dels elegits, o vesèm ben. Avèm pas res a esperar dels nautres (çò mai dolorós). Los francimands afrancimandats se fretan las mans mas i comprenon pas res talament son afrancimandats. Lo mesprètz los confla. Se conflan e fan montar dins l'èime de los que se sentisson umiliats un sentiment anti-francés. Un matin, ausiguère Alain-Gérard Slama dire sus Cultura que la dominacion culturala èra bravament pus violenta que la dominacion economica. Creguère de somiar. Me peciguère. Parlava de las colonias, evidentament… Duèi, la jornada de la Francofonia a un gost amar. Mas "tot venceire insolent a sa pèrda trabalha" a dich La Fontaine. Veiràn ben amb l'anglés. "Te ritz pas de ton vesin que çò teun es en camin.” I serai, ieu tanben, per parar lo francés de l'anglés, i soi ja.
Dins aquela epòca ont cal de responsables en tot, qual en França poiriá èsser jutjat responsable de la mòrt d'una lenga ? La França ? Non-assisténcia a lenga en dangièr caracterizada. Aquò se plaijariá pas en defòra de França ? Sèm coma de presonièrs politics qu'esperarián lo secors de quicòm que vendriá d'endefòra nos tornar nòstres dreches e nòstra dignitat. Nos caldriá una decision supranacionala. Nos caldriá un Robert Badinter breton o occitan especialista del drech internacional.
20/03/2013
Del drech
Ièr, ausiguère Manuel Valls (lo ministre de l'Endedins) e d'autres criticar la decision de la Cor de Cassacion dins l'afar Baby Loup, una gardariá d'enfantons ont una femna èra estada licenciada per çò que portava lo vel.
- Un : Aquò m'encanissa d'ausir de ministres (pel mens, Sarkozy èra lo mèstre per aquò) criticar las decisions de justicia. La Justicia es benlèu imperfacha mas n'avèm una e es ja pas mal e, sustot, i a la separacion dels poders.
- Dos : Lo monde mancan de cultura judiciària. Un jorn, quauqu'un me fasquèt remarquar que los jornalistas e lo monde en general avián pas pro de cultura economica. Ne soi. Per la justicia, es la meteissa causa. Dins una autra vida, fasquère d'estudis de drech e, en drech, nos aprenon que i a tres nivèls de juridiccions en drech privat : lo tribunal que rend de jutjaments, la cor d'apèl (que tòrna començar tot lo procès a la debuta) que rend çò qu'òm apèla d'arrèsts e la Cor de Cassacion que rend tanben d'arrèsts. Mas aquela es pas facha per tornar jutjar los fachs. Jutja juste lo drech. Agacha se las règlas de drech son estadas aplicadas. Pas mai. En Cassacion, òm tòrna pas far lo procès. Es per aquò que tot lo monde pòt pas anar en Cassacion : cal que i age un problèma de drech. Aquí, la Cor de Cassacion a pas dich qu'aquela femna aviá rason de portar lo vel pendent son trabalh, a dich que, dins l'estat actual de las règlas de drech en França, res lo li podiá pas defendre. Après, aquò va tornar partir davant una autra cor d'apèl e… als avocats de cercar la falha ! Alara s'un ministre es pas content de la decision de la Cor de Cassacion a pas qu'a se'n prene a las règlas qu'existisson e que fan lo drech. Dins lo cas que nos ocupa, cossí la laïcitat poiriá recuolar alara que son aplicadas las règlas qu'existisson ? Cal modificar lo drech.
16/03/2013
Viòl collectiu
Ja l'afar d'aquela paura Indiana violada dins un bus per 6 tipes m'aviá enrabiada. Èra amb son companhon qu'a pas pogut far res e la paura ela a pas subreviscut de tant que l'avián afrabada. Cada còp que i a un conflicte endacòm, los afars de viòls sortisson lèu. Lo viòl es tanben una arma de guèrra. "Viòl en reunion" que dison en drech. Parlas d'una reunion… Duèi, legisse qu'una torista Suissa ven de se far violar per sèt o uèch tipes, en India encara. An estacat son òme qu'èra amb ela e l'an violada. S'i meton a mai d'un, coma aquò es mai aisit. Coards ! Las femnas que viatjan solas an de pessaments a se far... Lor conselhe de crompar un dòg alemand. I a quand mème un problèma ! Los òmes an un problèma. Quantes d'afars sexuals impliquent d'òmes e quantes impliquent de femnas dins una annada dins lo monde ? E benlèu caldriá començar per agachar del costat de l'educacion que las quitas femnas balhan a lors enfants mascles... Ieu, aquelses pòrcs (perdon als gorrinons-animals), lor balhariái pas l'escasença de tornar violar quauqu'un. Lor copariái las colhas. Òm viu plan sens colhas. La pròva : n'ai pas.
15/03/2013
Aquò comença mal...
De tot biais, sas presas de posicion son las d'un Papa. Caliá pas esperar quicòm mai. E serà atal encara ben per un milièirat d'annadas : un òme, vièlh e reac. Mas per ieu, aver tant de poder sus las conciéncias e anar enebir lo preservatiu en Africa relèva mai del crimi contra l'Umanitat que de la sanctificacion.
09/03/2013
Aviái pas demandat tant a la luna !
Chávez (1954-2013)
04/03/2013
03/03/2013
Fly me to the moon : òc !
FRANK SINATRA - FLY ME TO THE MOON (Live) Vidéo noriko sélectionnée dans Musique
Aquò de bon matin : qunt pè !
01/03/2013
De qué ?
De qu'ausisse aqueste matin ? Fan de vacas Salers sens banas geneticament ! Cossí avèm poscut autorizar aquò ? E perqué pas sens aurelhas per afortir l'aerodinamisme quand dintran dins l'estable ? Ren-ta-bi-li-tat. Cossí de païsans pòdon far o daissar far aquò ? Aquel monde me desespèra. Ère ja contristada quand vesiái de vacas desbanadas mas ara, quand sabe que pòdon nàisser sens banas, soi completament deprimida... Per quora las polas sens alas (n'an pas besonh) per las sarrar encara mai dins los clastres ?
Inscription à : Articles (Atom)


text:
Aurinhac (Comenge, 31) — Viatge occitano-latin entaths collegians
Deth 28 de heurèr ath 3 de març, 31 escolans de 4au deth collegi Emile-Paul Vayssié d'Aurinhac, acompanhats peths lors professors d'Occitan, de Latin e de Sciéncia e Vita dera Tèrra, que participèren a un viatge pedagogic que les amièc entà Marsilha, Niça, Gènoa e Besièrs. Aqueth viatge que s'inscriu en un projècte interdisciplinari aperat Percors Roman. Que cau díguer qu’eths escolans de 4au qu’an causit d’estudiar eth occitan o eth latin que trebalhan despuish eth debut dera annada sus eth eretatge culturau deth Emperi roman e sus eras parentats entram eras diferentas lengas arromanicas.
S’eth accent é estat botat sus eths vesiatges entram occitan, latin e italian, d’autras lengas latinas – portugués, castilhan, catalan, romanés, francés – son cap estadas desbrembadas. Aqueth viatge qu’arresponiá a un objectiu lingüistic e qu’aviá tanben coma but de hèr véder eras arrelacions estretas qu’unián – e qu’unishen tostemps – eras culturas dera Mediterranèia. Pendent aqueris 4 diás, un tepèr de visitas qu’èran programadas : eth Musèu d'Istòria de Marsilha, era villà Kerylòs, eth Musèu Nacionau deth Espòrt, eras vilas de Nissa e de Gènoa e, enfin, en tot tornar de cap ara Gasconha, eth CIRDÒC, a Besièrs. Eths escolans comengeses qu’avéren tanben era ocasion d’arrencontrar a Nissa de joesis demandaires d’asili originaris deths quate cantons deth món, qu’èran encadrats per Cristòu Daurore, professor d’occitan, que les sensibiliza ara cultura nissarda.
Ara, eths collegians que van acabar eth carnet de viatge que son cargadis de completar dambe compdes-renduts deras visitas, impressions, illustracions e petits objèctes personaus. Aqueth trebalh que serà presentat aths lors parents ara fin dera annada escolària.
Joan Pau Ferrè
Collègi Emile-Paul Vayssié
- Publicat dens Photos des lecteurs


text:
Accueil > Lengue nouste > Lo blòg deu Joan
http://loblogdeujoan.blogspot.com/
Articles, brèves & ligams
-
Diccionari etimologic deu gascon. Letra A26 septembre, par Joan de PeirotonAqui qu'avetz l'esbaucha d'un diccionari etimologic en preparacion, dab emfasi (totun shens que) suus mots mei caracteristics deu gascon, los qui son desconeguts en la rèsta de l'occitan, lhevat los parlars gasconejaires pròishe, e los qui i son coneguts, totun de formacion especificament (...)
-
Ariang, arriang, arianglo, etimologia25 septembre, par Joan de PeirotonAriang var. arriang, arianglo (fr. vautour fauve, Gyps fulvus). Mot considerat com indigèn, non-roman per Rohlfs, cf. basco arranogorri = Gyps fulvus, lit. agla roja, arranobeltza, lit. agla negra, (id.), arrano = agla (generic). Aqueste mot basco arrano qu'ei possiblament d'origina indoeuropèa, (...)
-
Cerimana : etimologia.19 septembre, par Joan de PeirotonCerimana (s.f.) que designa en bearnés la bisca o bisquèra o sia lo som de la maison o somèra (fr. faîtière). . Per extension, que designa 'lo cap' de manèira plasenta en las expressions com 'No'm viengues copar la cerimana! 'Qu'a la cerimana tocada'. Lo mot 'cerimana' que compren divèrsas fòrmas (...)
-
Lo diccionari etimologic deus mots gascons deu Peiroton (en preparacion)19 septembre, par Joan de PeirotonL'etimologia de quauques mots revisitada peu Peiroton a la lutz deus sons estudis gascons. Aquiu que n'avetz lo debut, qui anarà en s'amplificant a mesura deu temps. Mots qui començan per la letra 'a', ved. aquiu. baleia. Fòrma deu mot la mei anciana en gascon, deu latin balena. La fòrma (...)
-
Acelar, botà"s a la cela, etimologia12 septembre, par Joan de Peirotonacelar, acela, cela, a la cela (aselar, asela, sela, botà's a la sela). Segon lo Peiroton, l'etimon d'aqueste mot 'acelar' (P.N., TeG), qui significa acessar, n'ei pas briga lo de celar (esconer çò de panat, lat. celare). Qu'ei meilèu un empront a l'idiòma (...)


text:
Divendres 24 de març : L’occitan en Lemosin : ente quò ne’n es ?
14.00 : ‘Chabatz d’entrar - Dins lo corredor, bancs daus editors e difusaires occitans : Librariá occitana de Limòtges - Ostal del Libre - Cap’Oc - Vent Terral - Vistedit - Lo Mostier - Macarel
14.30 : Dubertura de l’Assisas
- Discors de dubertura
- La plaça de l’occitan au jorn d’aüei en Lemosin e dins los país d’oc
15.00 : Balhar la linga
- L’ensenhament en Lemosin : çò que se fai - Domenica Decomps, professora certifiada d’occitan
- Cors per los beus : òferta e damanda - Jan-Francés Vinhau, animator a l’IEO Lemosin
- E alhors en Occitània ? - Jan Moreu, director de l’IEO nacionau
Batalhatge : Perqué las institucions lemosinas fan las messaubudas davant la lei ? Perqué l’occitan es pas ensenhat en Lemosin coma dins las autras academias occitanas ?
Coma dau monde de l’Educacion nacionala.
15.45 : L’occitan dins lo pòste e los jornaus
- Las medias e l’occitan en Lemosin - Magalí Urroz, animatritz a l’IEO Lemosin
- E en Occitània ? - David Grosclaude, president de l’IEO nacionau e mestre-redactor dau setmanier occitan La Setmana
Batalhatge : Coma balhar sa plaça a l’occitan sus las medias de servici public en Lemosin ?
Coma M. Jan-Paul Sourisseau, director de França Blu Lemosin, e quauqu’un de França 3 Lemosin (a saber)
16.20 : Plantem nos per bufar
16.35 : Creacion e espansilhada culturalas
- Quau creacion artistica e literària occitana en Lemosin e coma es ’la espanduda ? - Jan-Màri Caunet, director de l’IEO Lemosin
- Coma fan dins las autras regions occitanas ? - Alem Surre-Garcia, encharjat de la linga e de la cultura occitanas au Conselh regionau Miegjorn-Pireneus
Batalhatge : Coma escandelar la creacion occitana en Lemosin ? Coma far valer la cultura occitana dins las creacions d’aüei en Lemosin ?
Coma dau monde de las scenas convencionadas, daus festenaus, de las ADIAM ...
17.15 : Viure coma la linga
- Lo punt en Lemosin - IEO Lemosin
- Quauques exemples venguts d’Occitània - Cristian-Peire Bedel, Institut Occitan d’Avairon / Alan Roch, IEO Aude
Batalhatge : Qualas collectivitats territorialas per portar daus projects de sinhalisacion bilinga ?
Coma dau monde de collectivitats territorialas dau Lemosin
20.30 : Velhada - Bravéia
Au pitit auditorium dau Centre culturau municipau Jan-Gagnant
Duò Jan dau Melhau - Renat Sette
Espectacle montat per l’Estivada 2006
Entrada : 8 € / 5 € per los aderents
Dissades 25 de març : biais de far en d’autres país per tornar far trundir la linga
9.00 : ‘Chabatz d’entrar
9.15 : Sintesi de la velha
9.30 : Balhar la linga
- Per los goiats :
- Las classas bilingas - Jan-Màri Sarpoulet, inspector encharjat de mission en linga regionala (occitan)
- L’escòlas Calandretas - Peire Barral, president de Calandreta lemosina
- Per los beus :
- “ Parlesc ”, marca de cors per los adultes : un project dau Centre de Formacion Professionala en Occitan, de l’Escòla Occitana d’Estiu e de l’IEO - Esteve Ros, secretàri de l’IEO nacionau
- Aprener lo catalan tot sol a Perpinyà - Regidoria de cultura catalana de la Vila de Perpinyà (Catalonha)
11.15 : Las medias
- “Punt de vista ”, la darriera emission occitana que ven d’eisir chas França 3 Aquitània (projeccion) - Renat Ricarrere, Conselhier regionau d’Aquitània encharjat de l’occitan e Jerèmias Obispo, encharjat de las lingas e culturas regionalas au Conselh regionau d’Aquitània
- “ Meitat chin, meitat pòrc ”, ‘n’emission occitana de França Blu Peiregòrd - Marçau Peyrouny, jornalista e professor d’occitan en Dordonha
- “ Comment vous dites ? ”, ’na cronica bilinga dins lo jornau “ Sud Oest ” - Marçau Peyrouny, jornalista e professor d’occitan en Dordonha
Batalhatge : Coma aprener los jornalistas a la realitat culturala occitana ?
12.15 : Aperitiu
13.30 : Creacion e espansilhada culturala occitana
- Lo festenau Estivada de Rodés : ’na besunha montada de bana entre tots los país d’Oc - Marc Censi, maira de Rodés, Cristian Grenet, director artistic dau festenau
- L’òbra daus Conselhs regionaus e de las DRAC : balhar la man a las bravéias, a la creacion ... - Alem Surre-Garcia, encharjat de la linga e de la cultura occitanas au Conselh regionau Miegjorn-Pireneus, Jerèmias Obispo, encharjat de las lingas e culturas regionalas au Conselh regionau d’Aquitània, daus representants daus Conselhs regionaus e de las DRAC
Batalhatge : Coma far frotjar l’espansilhada culturala occitana en Lemosin e en Occitània ?
15.00 : Viure coma la lenga
- Massar e far valer la memòria occitana :
- N’enquesta etnolinguistica dins lo país de Gueret - Micheu Manville, Servici Despartamentau dau Patrimòni de la Cruesa
- L’operacion Al Canton - Cristian-Peire Bedel, Institut Occitan d’Avairon
- Lo label Bai Euskarari au País basque - Laida Mujika, Kontseilua
16.15 : Sintesi e perpausicions per far luquetar l’occitan au país
- Lo plan d’amainatjament linguistic dins las Pireneus Atlanticas, ’na bona dralha a segre per deman - Olivier Giry, Conselh Generau de las Pireneus Atlanticas
16.45 : Per ’chabar : Discors finaus


text:
31/03/2012
Març de 2012
• Vergonha a Poutine qu'es encara president de Russia.
• Vergonha a la mòrt qu'a pres Gérard Rinaldi, Pierre Tornade, Moebius e Michel Duchaussoy.
• Vergonha a Mohamed Merah, caluc de Dieu, qu'a tuat 7 personas a Montalban e Tolosa.
• Òsca a la capitada de las manifestacions per las lengas minoritàrias de França (30 000 personas a Tolosa).
Amb lo pòble d'Òc
Soi a Tolosa l'Occitana
24/03/2012
Montalban, Tolosa
17/03/2012
Un sadol d'aquela campanha...
11/03/2012
Henri Alauze
Aqueste matin, reçaupère un convit per anar al vernissatge d'una mòstra consacrada a Enric Alauze a Ièras (83). Enric, soi anada a son ostal d'Ièras i a quauquas annadas. Èra un amic dels parents d'una amiga meuna. Es un òme vièlh, un Provençal amb l'accent dels Provençals vièlhs. Demòra dins las carrièiras vièlhas de Ièras. Son ostal es un ostal d'artista. A encara lo lièch que cal un escabèl per i montar dessús. Pertot, dins l'ostal, i a de bocins d'articles, sovent umoristics, d'espintats. Es un personatge. Sa passion : far de tablèus (de femnas sovent). Aime fòrça fòrça çò que fa. Se sètz dins lo Miègjorn, anatz veire, la mòstra es al Molin dels Contes a Ièras, tre lo 13 de març.
Enric es nascut en Avairon dins un pichon vilatge que se sona Lo Samontà, pas plan luènh de Severac lo Castèl. Me'n parlèt quand èrem a son ostal. Èra espandat de veire que coneissiái aquel vilatge e content d'ausir la lenga de sos parents.
Dins l'estiu que seguèt, montère sul Larzac passar una serada amb lo canal istoric de la lucha e una amiga (tanben del canal istoric) me contèt qu'èra a organizar una maja fèsta... al Samontà. Qué ? Al Samontà ? Cal saupre qu'al Samontà i pas qu'un detzenat d'ostals. Pas possible... Lo Samontà, Enric. Enric, Lo Samontà. E vaquí cossí Enric Alauze tornèt al Samontà, lo vilatge seun, un ser d'estiu. I èra pas tornat dempuèi d'annadas e d'annadas. Èra coma un enfant. Aviái parlat d'aquela serada aquí. “Tu, t'aime !” m'aviá dich. Aimariái tant de lo tornar veire, aimariái tant de poder anar a aquel vernissatge. Serà pas possible. Domatge.
10/03/2012
Ai crompada una camèra
Aquò i es, ai crompada una camèra (pichona) numerica. Fa de temps que n'aviái enveja. Tanlèu qu'aurai acabat mos estudis, me'n anarai pel campèstre. Me'n regaudisse. Mas, çò prumièr, farai una reunion de familha amb mos parents e mas tantas vièlhas (los oncles son totes partits al cementèri) per far una enquista amb elses. L'occitan es lor lenga mairala, parlan pas qu'en occitan entre elses e i a encara de causas que sabe pas sus la bòria end son nascuts (tres filhas, dos enfants bessons e un paire que moriguèt jove). Sabe que passarem un bon moment. O me cal far, es mai que ora.
Après, montarai a la montanha end la lenga es encara transmetuda un briat. Ara que sabe montar un film, me vau far plaser. Aime aquel monde e o me tòrnan plan.
Inscription à : Articles (Atom)


text:
30/05/2011
Es atal que vivon los òmes ?
L'escasença de tornar escotar aquela cançon meravilhosa de Léo Ferré sus de paraulas de Louis Aragon, cantada aquí pel gentissime Lavilliers, lo jorn que m'offrissi un libre de fotografias de las edicions du Chêne, libre batejat "Est-ce ainsi que les hommes vivent ?". Ma bibliotèca n'es tota urosa.
27/05/2011
Fòra temps
Ai un amic que ven de crompar un ostal que degús i a pas viscut dempuèi 1930. Un film i se poiriá virar, lo decòr es prèste.
Mai de 2011
• Òsca al prumièr títol de Mélanie Laurent, cantaira, que vene d'ausir.
• Vergonha a la mòrt qu'a pres lo deputat Patrick Roy.
• Òsca als Indians que vòlon pas de l'EPR d'Areva.
• Òsca a la còla de Reporters sans frontières qu'es anada escampar d'encra contra las parets de l'ambassada de Siria a París : "Es l'encra que deu rajar, pas lo sang !”
• Vergonha a l'idèia de lei del Talion ("justiça es facha") dins la mòrt de Ben Laden, amai s'òm pòt èsser urós de saupre qu'aquela poiridura farà pas pus de mal a degús.
• Vergonha als 500 jorns d'embarrament d'Hervé Ghesquière e Stéphane Taponier en Afganistan.
• Vergonha a Richard Gasquet qu'auriá pres un coach per se despartir de son accent de Besièrs.
• Òsca als Espanhòls que s'acampan cada ser sus una plaça de Madrid per demandar una vida melhora.
• Òsca a l'arrestacion de Ratko Mladic (Srebrenica, 1995, 8000 mòrts), 16 ans de fugida.
• Vergonha Bachar el Assad (Siria) e Ali Abdullah Saleh (Iemen) que contunhan de chaplar lor pòble e Vergonha a Kadhafi qu'es encara en plaça.
• Òsca a l'Alemanha que sortirà del nucleari tre 2022 e qu'aurà pas que tres centralas tre 2012.
• Vergonha a la mòrt qu'a pres Michel Boujut (cinéma, cinemas).
25/05/2011
Art ruspèstre
23/05/2011
19/05/2011
15/05/2011
Al secors !
Lo Larzac al festenal
14/05/2011
L'Euròpa me fa mal…
12/05/2011
Soi dins Pèir de Garròs (sègle XVI)
« A prene la causa damnada
De nòstra lenga mespresada, (…)
Mès au luòc de lanças ponchudas,
Armem-nos de plumas agudas. »
08/05/2011
Una bibliotèca es una cambra d'amics
06/05/2011
04/05/2011
Bea... bah...
Bah... Òc, bah...
Assage de parlar d'actualitat sus aquel blòg e me cal ben parlar d'aquò tanben. Tres causas :
Prumièirament, quand Joan-Paul II èra papa (e aquò durèt un briu !), mai d'un còp me soi encanissada contra el, especialament sul sicut de la contracepcion. De mon vejaire, sos discorses èran luènh de los que se podián esperar d'un sant òme, al contrari mai d'un còp.
Segondament, sa beatificacion es estada facha dins tant pauc de temps qu'aquò li balha un costat "people-télé-réalité" un pauc en desfasament amb lo costat espiritual d'una religion. Aquò fa coma se la religion catolica en crisi voliá tirar lo mai possible sul fial de la popularitat d'aquel òme (cal dire qu'un papa que fa d'esquí, s'èra pas vist gaire de davant...). Aviá sai que mai de carisme que los autres, çò que vòl pas dire que contava de causas mai interessentas que los autres.
Tresenament, soi pas brica badaira e, veire tant de monde lo prumièr de mai a Roma per un òme, aquò me fa bravament paur, a ieu.
D'esperar la sason II : la canonizacion.
02/05/2011
Inscription à : Articles (Atom)


text:
15/02/2017
L'invité, lo convidat de Meitat-chen, meitat-pòrc dau 19 de belhier 2017
Joan-Pau Verdier e Marçau Peironi nos informan que lo convidat de l'emission dau diumenc 19 de feurier 2017 a 11 oras sur França Blu Perigòrd sera Fred, chantaire dau grope Goulamask que ven de surtir un noveu CD "Resisténcia".
Meitat chen , Meitat pòrc , chasque diumenc a 11 oras sur França Blu Perigòrd!
Veiqui lo ligam vers França Blu Perigòrd
e lo ligam vers lo site de Joan-Pau Verdier
07:33 Publié dans Actualitats, actualité, Musica, chants e dança | Lien permanent | Commentaires (0)
Les commentaires sont fermés.


text:
Per la tresenca annada, lo mond d'Atena pòdon aprofiechar dins lei pargues, lei plans, lei trepadors a de difusions de films. Sota leis estelas gregalas.
Lo festenau de cinèma d'Atena a cèu dubèrt transmuda la ciutat en cinèma gigant. Lo public tocat es l'estajant coma lo torista que la manifestacion se tròba organizada per The Athens International Film Festival e The Greek National Tourist Organisation (GNTO). Lo festenau fa lume sus lei luòcs mai mitics de l'endrech: l'acropòle, e la via pedona de la carriera Dionysos Areopagito, la Plaka, lo pargue Santa Irena, lo pargue Advi dins Metaxourgeio, coma dins lo cinèma mai vielh de la ciutat fargat en 1935. Lei telas blancas son tibadas d'en pertot per aprofiechar deis odors, de la calor dins la beutat de la metropòla fòrta de culturas.
Sòrga: Olympic on Air.
Article escrich dins l'Avion per Atena.
Le hibou est aussi le symbole du festival du cinéma en plein air de Marseille. D'une cité grecque à l'autre... Le clin d'oeil est-il volontaire?


text:
Sem pas pus dins la simbolica , de la sinhatura entre regions de promessas nivolosas que debocan sus ren. Non s'agis de trapar drechament los credits euròpeencs.
Malvy soslinhèt que lo novèl "GECT" permetra de trapar los credits a nautor de 250 millions d'euros!!!
Ailas los governaments espanhòls e francèses an "oblidat" de sihnar lo texte européenc. Alara qu'oblidan jamai per exemple quand s'agis de privatisar, las bravas putas se fan pas pregar... Cò que pròba plan qu'aquelses dos governamùents , an pas qu'una idèa ; la de se servir de l'Euròpa per menar lor politic , e ren far ambe l'Euròpa tre que lors interests lor pareisson compromès.
Malastre que Aragon siague pas venguda per protestar contra la Catalònha(una istòria d'estatua panada ). Jòrdi Frèche manquèt pas de far un escandal per dire que tot aquò servissia de pas res. Savèm totes que trantolèja pas per cagar dins la sopa.
Mas Malvy diguèt que de contunh lo Frèche s'acaprissara, mas que fenira per tornar...
Vertat que lo Gaect pòd trobar los mejans d'una politica mai ambiciosa que la d'ara.
La question es de saber consi los centralisaires jacobins espanhòls e françèses van prendre aquela idèa d'independencia e de libertat economica novèla?????.
O podem crenher lo pièger ...


text:
Mòstra au cccb de Barcelona.
Metamofosis presenta l'òbra de 4 figuras essencialas dau cinèma d'animacion: lo pionier polonés: Ladislas Starewitch, lo chèc Jan Svankmajer e lei bessons Quais de Pennsilvania. Paisatge inquietant, poetic e lucid. Cinèma de resisténcia còntra lei convencions narrativas: lo cònte de fadas, fantastic, lo mond dei sòmis, lo gabinet dei curiositats, eça... La mòstra cita Grandville:
"Un autre mond... Transmudacions, visions, encarnacions, ascencions, locomocions, exploracions, pelegrinatges, excursions, estacions, cosmogonias, fantasmagorias, fantasiás, (...) capricis, metamofosias, zoomorfosias, litomorfosias, metempsicosias, apoteosias e quicòm mai"


text:
Institut d'Estudis Occitans
11, carrièra Malcosinat
31000 Tolosa
Tél.: 09.62.56.09.91
- Las ajustas lengadocianas
- Bonas vacanças d'estiu de 2017 !
- Lo n°160 d'Anem Occitans es sortit !
- Novèla edicion actualizada del diccionari Francés-Occitan de Cristian Laus en çò de IEO Edicions
- Comunicar en occitan Provençau, un lexic escrich per lo President de l'IEO, Pèire Brechet
- Comunicat de l'IEO fach dau temps de son Assemblada Generala de 2017
- Presidencialas de 2017 : un risc de replegament nacionat e de regèt de la diversitat
Lundi 2 octobre 10:21-11:21
L’ALCOC (CREO del Tarn-Garona) recruta una persona per intervenir dins las escolas del departament e far sensibilizacion. Ne saber mai
Lundi 2 octobre 10:27-11:27 - Luòc: 65
L’associacion Parlem que cèrca un caminaire o ua caminaire entà tribalhar a comptar deu mes d’octobre de 2017. Ne saber mai
Los articles relatius als diferents idspositius qu'existisson per atestar un nivèl en lenga occitana.
Les articles relatifs aux différents dispositifs qui existent pour attester un niveau en langue occitane.


text:
Ouverture de la souscription pour le DVD de Sylvain Carrère De cantas e de tèrra.
L'occasion de revenir sur l'interview accordée à Lo Diari au numéro 23.
Dins aquestas colomnas, vos parlèm fòrça de cultura occitana, d’actualitat culturala ; de las creacions, de las activitats... Aicí, vos volèm parlar de los (e las, de segur) que fan
aquesta activitat culturala. De personalitats de l’ombra, o mas en vistas, anèm encontrar de personas divèrsas, coma la cultura la meteissa.
Uèi, començam ambe Sylvain Carrère, qu’es... qu’es un... Qu’es pro complèx e pas aisit de definir !
Rencontre.
Lo Diari : Fondator d’un collectiu artistic (Arsèc), del festenal Lo Gran Borrat de Tarbas, cantaire del grop Papà Gahùs, comedian de doblatge occitan, enquestaire
etnografic, òme de television e de ràdio, realizator… Deu pas èstre aisit de far de cartas de visita ! Per ont ven un c.v. tan divèrs : èra una volontat o se foguèsse mai « per
accident » ?
Sylvain Carrère : Tiò qu’ei ua volentat de’s hicar au servici de la cultura, de’n estar un servidor, que sia d’ua faiçon professionau, mes tanben d’ua faiçon benevòla dab Arsèc, e lo Gran Borrat notadament. Qu’ensagi de miar lo men percors com un petit païsan, en estar en capablor de poder tocar a tot. Qu’ei ua faiçon de’s ganhar la soa libertat tanben.
LD : Aquò dit, fas d’occitan e d’audiovisual desempuèi de longtemps, de l’escòla. Sabiás ja çò que voliás far ?
S.C. : Segur que non ! que volèvi estar jogaire de rugbí a Lorda, jo ! Arren n’èra previst deguens lo men cap, que son los encontres de qui’t mian a las experiénças.
LD : Trabalhas sus e en occitan, principalament dins l’audiovisual. Per tu, es important de portar la lenga e la cultura dins aqueste domeni ?
S.C. : Ne cau pas pensar las causas atau. Que cau portar ideas e energias: la creativitat que deu estar la rason prumèra d’aquera enveja de hèr imatges. La lenga qu’arriba en seguir de faiçon naturau. Que’m fatiga de véger quauques occitanistes a estampilhar tot : musica occitana, cine occitan...on vam atau ? La creacion artistica n’a pas besonh de bandièras : qu’ei un acte universau !
LD : Uèi realizas Azun, de cantas e de tèrra, un documentari de 52 minutas sus la vivacitat de la pratica del cant polifonic dins la val d’Asun. Qu’es l’origina d’aqueste projècte ?
S.C. : La collecta qu’ei la basa d’aqueste projècte. Que collectèi en Asun en 2012, e qu’èra estat ua evidénçia de hèr un filme a l’entorn d’aquera practica de qui tòca totas las generacions.
LD : Quin es la tòca del film ? Daissar, dins la memòria, una traça d’un temps passat ?
S.C. : Qu’ei lo present de qui m’intèressa : lo passat n’ei pas qu’ua clau entà compréner las causas. Aqueth filme qu’ei ua fotografia d’ua practica en 2014 hens ua vath de las Pireneas. Elements deu passat que i son evocats, mes que son aquiu entà compréner lo present, e tà neurir l’avénguer.
LD : Cossí los protagonistas reagiguèron al projècte ?
S.C. : Que son fièrs, e que’s hican a dispausicion dab gòi e plaser. Lo hèit de hèr causas en lenga gascona que permet de hicar en plaça ua relacion de hidença dab las populacions.
LD : A qui s’adreça lo filme ?
S.C. : Lo filme que s’adreça au monde de qui aiman la montanha, la canta, e de qui pensan qu’un aute monde ei possible. Que parli drin com un “hippie” aquiu, mes qu’avem tot en man entà bastir doman ua societat navèra, on cadun auré lo son ròtle. Cadun que pòt miar quauqu’arren de positeu a la societat : que sufeish de’s balhar los mejans d’at hèr. La canta qu’ei la metafòra d’aquera societat saunejada segon jo : cadun qu’a un ròtle a jogar.


text:
Uei lo dia, Vènus qu’ei un planeta on n’i a pas vita. La soa temperatura de susfàcia qu’arriba dinc a 462 grads e la soa atmosfera qu’ei dinc a 90 còps mei densa que la de la Tèrra. Mes l’Institut Goddard d’estudis Espaciaus de la NASA que descobrí que n’estó pas tostemps atau.
Observacions astronomicas recentas d’aqueth planeta que confirman que Vènus e poderé aver avut oceans d’aiga bèth temps a. De mei, tot un sistema de crums qu’averé protegit aqueth planeta deus arrais solars, mes l’evolucion de Vènus qu’estó hèra desparièra de la de la Tèrra.
L’existéncia d’oceans sus Vènus que seré podut estar demostrada pendent la mission de la nau Pioneer en las annadas 80. Mes la quantitat hèra mei hauta de lutz solar recebuda per aqueth planeta qu’averé provocat l’evaporacion de tota l’aiga de susfàcia. La radiacion d’arrais vriulets qu’averé trencar las moleculas de vapor d’aiga e tot l’idrogèn qu’averé huejut dens l’espaci.
Shens aiga, lo dioxide de carbòni qu’averé penetrat l’atmosfèra venusiana e que s’averé produsit l’efèit de gas de sarra qui contunha uèi lo dia.
En relacion dab los divèrs estudis qu’averén dejà demostrats que la velocitat de rotacion suu pròpi èish que provocaré lo hèit qu’un planeta e podossi aver vita o pas. E Vènus qu’ei un planeta qui vira sus era medisha 117 dias terrèstres de reng. Dinc a uei, e’s pensava qu’aquò èra pr’amor de la soa atmosfèra tan densa.
Mes adara un navèth estudi que confirma qu’ua atmosfèra leugèra com la de la Tèrra e poderé aver lo medish problema tanben. Aquò vòu díser que Vènus e poderé aver avut milions d’annadas a, un èish de rotacion com lo de la Tèrra.
E que cerquèn mei de causas
Ua d’aqueras que poderé estar la topografia. Lo navèth estudi hèit per la NASA que s’a com cap Michael Way e que confirma que l’anciana Vènus qu’avèva hèra mei de tèrra que non pas d’aiga, subretot aus tropics. Aquò qu’averé ajudat hèra l’evaporacion deus oceans venusians e en la creacion d’un efèit de gas de sarra au nivèu planetari.
L’estudi que restablí las condicions de vita sus Vènus en aquera epòca e que’s podó servir de las informacions de la mission Magelhan de las annadas 90. Dab lo navèth paisatge que podón confirmar que Venus e recebèva 40% mei d’arrais solars que la Tèrra uei.
“Que podom crear ua simulacion deu climat en 3D de Vènus entre 2,9 e 0,71 miliards d’ans – çò digó Way- dab las donadas de la mission Magelhan que podom concretar los paramètres orbitaus de Vènus e tornar bastir la soa composicion atmosferica ad aquera epòca”.
A despieit deu hèit que Vènus e podèva aver un periòde de rotacion de 16 dias terrèstres sonque, çò confirmè Way, qu’averé recebut enter 40% dinc a 70% mei d’arrais solars que çò que receb la Tèrra uei. Dab aqueras condicions que poderé estar un planeta dab vita 715 milions d’ans a. Paradís perdut. L’estudi qu’estó publicat dens la revista Geophysical Research Letters.
La Redaccion


text:
De mai en mai divèrses estudis scientifics balhan una importància màger al ròtle jogat per la cultura equèstra nomada asiatica. Segon aquestes, los movements nomadas ajudèron fòrça a la circulacion d’objèctes, de personas e tanben d’informacion en Asia pendent sa preïstòria. Lo desvolopament de la cultura de l’òme a caval seriá estat doncas un dels cambiaments mai grands realizats en Eurasia. Ara, un nòu estudi n’a pogut determinar l’edat.
Lo nòu estudi afirma que la cultura nomada mongòla del caval –restacada de còps a Genghis Khan e sas armadas mongòlas– auriá mai de 3000 ans e lo luòc d’origina seriá l’estepa eurasiatica del territòri conegut uèi lo jorn coma Mongolia. L’estudi es estat publicat dins la revista numerica Journal of Arqueological Science per una còla scientifica de l’institut alemand Max Planck per la Sciéncia de l’Istòria Umana, las universitats estatsunidencas de Yale e Chicago e lo Musèu Nacional de Mongolia, entre d’autres. Las pròvas qu’a balhadas aquesta còla an coma origina un estudi e una analisi de divèrses luòcs arqueologics situats en Mongolia, coneguts tanben coma lo complèxe de la Pèira del Cèrvi –Khiringsuur–.
Aquesta cultura foguèt aital nommada pr’amor de las polidas pèiras gravadas (pèiras amb de cèrvis) e los pichons puèges artificials o khiringsuur bastits long de l’estepa mongòla fa longtemps. Èran restacadas amb las traças mai ancianas de la cultura nomada asiatica mas o caliá poder demostrar.
De rituals amb de cavals domestics
En aquestes luòcs d’enterrament son estats trobats de centenats –e de còps de milièrs– de cavals domestics sacrificats al pè de cadun d’aquestes monuments. Per n’estudiar l’edat, los arqueològs an utilizat la tecnica del radiocarbòni.
Segon aquesta tecnica, quand un organisme morís, lo radiocarbòni que i a sustot dins sos òsses, comença de declinar. E los scientifics pòdon estimar quantes ans fa que l’animal moriguèt. Amb l’ajuda de l’analisi estatistica coneguda coma bayesiana, los autors de l’estudi an pogut precisar de manièra segura l’origina d’aquela cultura e de la cultura nomada euroasiatica del caval.
Segon William Taylor, cap de l’estudi a l’Institut Max Planck, “lo modèl a permés pel primièr còp de restacar la mòrt dels cavals e lo desvolopament cultural que i aguèt dins l’anciana Mongolia e l’èst d’Eurasia. De mai –çò diguèt Taylor– avèm pogut analisar lo ròtle jogat pel clima e lo cambiament environamental pendent l’origina locala d’aquela cultura nomada”.
Aital, aqueste nòu estudi soslinha qu’aquel ritual amb de cavals domèstics s’espandiguèt lèu per tota l’estepa mongòla vèrs l’an 1200 a.C., plusors centenats d’ans abans las primièras fonts escrichas suls òmes a caval.
D’autras traças tanben confirmarián lo transpòrt de las pèiras del complèxe de Khiringsuur amb de cavals. Tot aquò fariá de Mongolia un país que seriá estat un luòc clau dins lo desvolopament de l’anciana cultura equèstra euroasiatica.
L’estudi, çò dison ara los arqueològs, aurà d’importantas consequéncias sus la compreneson de las reaccions umanas al cambiament climatic. Una ipotèsi emesa fins ara disiá que la cultura nomada equèstra mongòla s’èra desvolopada mai o mens a l’epòca pr’amor que i aviá una secada plan granda. Taylor e sos collègas an pogut demostrar, totun, que lo començament d’aquela cultura nomada se tenguèt pendent un periòde mai umid, una epòca que i aviá mai d’animals domestics, mai de cavals e tanben mai de transpòrt d’objèctes e d’informacion e de circulacion de personas.
La Redaccion
Aqueste article serà tanben publicat dins Jornalet , lo primièr quotidian en linha de lenga occitana, amb lo qual Sapiéncia a un acòrdi de cooperacion.


text:
09/01/2015
Questa dimenjada sur Meitat-chen, meitat-pòrc...
Joan-Pau Verdier e Marçau Peironi nos informan que la convidada de l'emission dau diumenc 11 de genier a 11 oras sur França Blu Perigòrd sera consacrada Domenica Decomps que participet a l'edicion d'un obratge « La mission Brunot 1913 : fin d'un bel été en Corrèze » éditat per Les Archives Départementales de Corrèze e lo Centre Régional des Musiques Traditionnelles en Limousin.
Meitat chen , Meitat pòrc , chasque diumenc a 11 oras sur França Blu Perigòrd!
Veiqui lo ligam vers França Blu Perigòrd
e lo ligam vers lo site de Joan-Pau Verdier
Les commentaires sont fermés.


text:
Un mes de tranquillitat per aquel blòg e soi despertat anuèch, enfin dempuèi mai d'un mes per l'afar burquini (burkini) en platja. Alara que la lei contra la burqà e lo vèl, mocador-de-cap o petàs-de-cap islamic es pas alicada en vila, l'engatjament de las femnas musulmanas se plaça sus las platjas. la reaccion dels mascles en vila, en Provença, pensa que la lei recuperarà lo problèma ; encara una cresença politica : las leis parisencas asseguran la patz dins la societat occitana ! Una estupiditat respond a una autra estupiditat.
L'esquèrra dita Bobò e lo sistèma comunautarista mondial se lança dins lo sosten a las estupiditats de las muslmanas, mas vòlon sosténer qué ?
Un còp èra ai colgut crompar una burqà, e per aquel moment jornalistic, soi estat sul terrenh per ne crompar ; dins una botiga d'Arnaud Bernat a Tolosa soi estat ; èra un jorn de ventàs d'autan, fòrt ; dintri dins la botiga e vesi una femna en vèl blanc sul cap, e sul pic la femna m'explica : « ai un vèl per rason del vent, es tot». E li ai explicat perqué voliá crompar una burqà (ieu tanben pòdi manifestar sus las platja en burqà o burquini!), la femna tolzan e musulmana se pleguèt de rire ! Çaquelà, las femnas musulmanas son pas totas d'aquela manièra.
La
generositat de l'estupiditat dels musulmans de fRança es çò qu'es, e sembla que sa difusion es mondiala, es normal que l'actualitat se fasquèsse sul tèma, benlèu un pauc coma una potinga antireligiosa e politica ; dins los Estats (units o pas) que la religion se vòl la basa de la pensada politica (fau tornar explicar que la religion non pòt èstre de politica, en fRança ?), es normal de veire aquel sosten nòrd-american, quand se jura sus un libre romanesc e critian en arribar al poder ; dins lo mitan feminista, o comprèni pas brica, ni dins aquela esquèrra pron "mariage pour tous", los ecologistas per exemple, encara mens !
Fau oblidar las conariás musulmanas següentas e que las femnas musulamans, ambe l'ajuda de la genta pression dels òmes (mai joves son mai estupids, fan la pression politica contra las femnas, e la libertat d'èstre femna) per valorizar la mesura d'«engatjament» al costat de quí ?
La primèra mesura presa per disctator Khomeiny, sortit de son albergament per la santa republica francesa en region Iscla-de-fRança, quand es arribat en avion al poder en Iran (fau tornar dire qu'èra un curat de l'islamisme supausat moderat), foguèt per donar generosament lo vèl o petàs-de-cap a las femnas d'Iran. Soi segur que l'esquèrra regionalista parisenca e feminista trobarà aiçò simpatic e d'una dubertura d'esperit per aver aital sortir lo capitalisme al poder en Iran ; lo NPA manifesta per Khomeiny ara, perdon pel Burquini sus las platjas de fRança en nom de la «liberté» !
Ai legit tanben los rires dels Catalans de Barcelona, dedins la premsa independentista catalana ... La famosa libertat dita francesa es aital valorizada, mas de libertat per las femnas es potar un vestir politic de replegament sus se ? I a pas de libertat en fRança per emplegar las lengas, la fotesa de liberté francesa es normalament legendària, non ? La meteissa libertat es cridada dins las colomnas de la premsa nòrd-americanas, mas libertat per las femnas de se plegar al dictat d'una religion de demandar de se vestir coma a l'Edtat Mejan o als tempses que lo feminisme europèu aviá capitat de fòrabandir del continent dins las annadas 50 e 60 ! Retorn cap al futur ? Las estupiditats de las musulmanas de fRança capita d'aver una revolucion de vida que nos tòrna lo passat ! (es la realitat, e pas un fantasme d'una femna musulmana entenduda sus fRance CULture). Las estupiditats del feminisme de fRança es granda. La femna musulmana praticanta es liura ; es que pòdi rire !
Aquel feminisme qu'escoti dempuèi una setmana sus fRance CULture, e aquel que sosten las femnas que fan de politica coma mèstre Jourdain fasiá de pròsa, sense saber, me fa vomir ! Aquel feminisme que critica la monopolizacion desl pòstes de poder pels òmes, etc... Un exemple de monopolizacion ; pels diplòmas d'arquitèctes en fRança son majoritariament femnas, mai de 65% ; quantes son a crear un bureau d'arquitècte independent ? 5 a 6 % de las femnas ambe lo diplòma d'arquitècte ! Aquel feminisme preferís los emplec d'arquitèctes del foncionariat francés, mens de risques ... Donc avèm majoritariament per la creacion d'entrepresa al Pôle-Emploi, femnas, dins las bancas, femnas, dins las associacions de solidaritat per crear entrepresas, femnas, dins los burèus administratius per favorizar la creacion d'entrepresas, femnas, etc.... mas dins las creacions d'entrepresas, ont son las femnas ? A l'universitat per nos mostrar los camin, perndre lo camin, non ! E çaquelà la responsabilitat del cap-d'entrepresa dona una libertat de decidat per se-meteis a las femnas, dins la limita del capitalisme plan segur ; aquela incapacitat de las femnas de decidar, donc de plegat al dictat dels integrismes per portar lo vèl, es quasiment legendària ; lo feminisme engatjat pròva en sosténer l'estupiditat de las musulmanas en fRança que de pòstes de responsabilitat n'en vòlon pas ; alara perqué cridar que los òmes son els lo problèma !
Quin passat ?
La primièra causa que los «Fraires Musulmans» d'Egipte al demandat a Nasser, dins lo regime dictatorial aquel, es de tornar lo vèl o petàs-de-cap a totas las femnas d'Egipte, musulmanas e coptas ! Ai vist tanben al nom del respecte de la minoritat, e donc coma occitanista «o deuriá entendre», curat evangelista me donar de leiçons de respecte o tolerança de cap a l'afar, del daissar-far supausat normal quand «òm se dís occitanista», e plan segur protestant, lo faguèt en francés ! Ieu me questioni : e las femnas dins tot aquò ?
Repression de las femnas e religion, darrièr tèxte publicat aquí parier. Donc ai pas cambiat d'avejaire, mas l'integrisme imposa, e ambe l'afar del burquini sabèm que l'integrisme sembla a totes los preires de totas las religions !
Donc quand l'integrisme musulmana se fabrica terrorista en Síria e Iraq, Turquia e Iran, Aràbia Saodita o Qatar, Aràbia Unida o Koweit, Daesh fabrica simplament un contunhum politic qu'es valorizat per l'estupiditat de las musulmanas de fRança sus las platjas, mas tanben dins las carrièras de fRança.
La primièra causa que faguèt Daesh, aprèp la conquèsta d'un espaci territorial dins l'Orient Mejan, chaplat las populacions non-musulmanas (cristianas, iesidís, o musulmanas), es d'i imposar lo vèl o petàs-en-cap per totas las femnas, se las matas pas per o refusar.
A despart de tot aquò, quand escrivi aquò, tot aquò soi contra la libertat, islamofòb, e antifeminista ! Mas lo vèl es bric e braca un acte politic ! puf puf.
Donc es clar, fau de politic per aver la libertat de las femnas, mas per non pas valorizar l'estupiditat de las femnas ! Soi del costat d'Isabelle Badinter, aquí.


text:
Joan Francés Tisnèr
Joan Francés Tisnèr vadut a Salias de Bearn en 1954 qu'ei un autor-compositor, especialista de musica electroacostica, creator per la dança, cantaire e musician occitan.
Qu'ei per alhors un deus membres fondators deu grop Verd e Blu.
Un aspècte important deu tribalh qu'ei la relacion de la musica, deu son e deu movement. Qu'ei especialista per la musica electroacostica.
Qu'ei enfin un ciutadan engajat dens los movements per l'occitan.
Somari
Biografia[modificar | modificar la font]
Joan Francés Tisnèr que practica la musica tradicionau despuish 1974.
Qu'a estudiat l'armonia, la direccion de corau e la musica electroacostica au departament de musica de la Facultat de las Letras de Pau dab Guy Maneveau[1] de 1976 tà 1979.
De 1976 à 1987, qu'estó membre de Canicula (grop de musica occitana gascona).
Puish de 1982 tà 1989 qu'estó lo cantaire-autor-compositor de Subèr Albèrt (folk-rock-umor),
de 1985 tà 1987 musician de Landeridà [grop de dança gascon]
e despuish 1987 de Verd e Blu (musica tradicionau gascona), membre fondator.
Membre deu grope vocau Manufacture Verbale de 1997 enlà.
Los espectacles de las ultimas annadas que son Tralhaires, sur les pas de Fèlix Arnaudin en 2016, Ny'Òc Trobadors en 2013, Amontanhada en 2023, Transpòrts Tisnèr S.A. en 2012, Sorrom Borrom apeat sus extrèits de l'òbra epica de Sèrgi Javaloyès en 2010 (edicions Reclams), lo Bal Batahòri en 2008 e l'atemptat coregrafic peu dançaire solo Lionel Dubertrand, Rugbi, en 2007. Que canta a la Manufacture Verbale (cinq votz d'òmis gavidadas per Jakes Aymonino) e que tòca e canta dab Verd e Blu.
Qu'a produsit quate disques compactes en nom pròpi, tres dab Manufactures Verbales e sheis dab Verd e Blu.
Qu'a gavidat un trentenat de disques com director artistic. Tanben autor, compositor e adobaire. Qu'a tribalhat enter autes dab Alain Savouret[2] Groupe de recherche musicale, Perlinpinpin Fòlc[3], Pagalhós[4], Nadau[5], Jakes Aymonino e La manufacture verbale[6], (Familha) Artús[7], André Dion[8].
Qu'ei un deus representants de la creacion occitana de uei e qu'ei especialista de musica electroacoustica.
Creator dens ua lenga minorizada en situacion de diglossia : l'occitan, que s'exprimeish en gascon.
Lo tribalh son qu'ei reconeishut en Occitània, en França e en Euròpa deu sud : Catalonha, Aragó, Euskadi.
Un deus trenta portrèits deu libe Musique et chant en Occitanie (2008) de Frank Tenaille[9] que l'ei consacrat.
Qu'a hèit l'objecte d'emissions sus France culture (Nas Françoise Degeorges[10], Jeanne-Martine Vacher[11], ...),
a las televisions (BBC, TF1, F3, ...), d'articles dens lo jornau Le Monde (notaument per la discografia soa per Frank Tenaille[9])e en lo quite quotidien tà Quate e choès Dominique Fretard[12] que questiona se Quate e Choès e seré :
"Mieux que la notion d'aléatoire chez Merce Cunningham ?"
Articles dens L'Express o la revista especializada Trad Magazine e la revista britanica fRoots[13].
Lo libe Musiques Occitanes[14] de Jordan Saisset e Camille Martel que compren mantuas referéncias suu son tribalh e que presenta tres criticas deus disques qui a produsit.
Qu'ei tanben cofondator e copresident, de las prumèras annadas, de la Confederacion de las escòlas en immersion Calandretas[15] e president de 2005 tà 2010 deu Collègi Calandreta de Gasconha[16].
Creacion espectacles e espectacles efemèrs[modificar | modificar la font]
- Tralhaires, sur les pas de Felix Arnaudin (2016)[17]
- Amontanhada (2013)
- Ny'Òc Trobadors (2013)
- Transpòrts Tisnèr S.A. quinze cantas a dançar de creacion (2012)
- Sorrom Borrom o lo saunei deu Gave sus extrèits deu poèma epic de Sèrgi Javaloyès (2010)
- Rugbi, atentat coregrafic entau dançaire Lionel Dubertrand (2007)
- 12 recèptas de J-A Lespatlut, Planètes Musiques, Estivada (2006)
- Sauts en òbras, Hèsta de la dança a La Seuva (2002)
- Quate e choès concèrt de dança per ua dançaira, un cantaire e dus quilhaires de nau. Montpelhèr (2001)
- 12 recèptas de J-A Lespatlut Opus 99 hestenau de Bouche à Oreille dab Jakes Aymonino, Franci Lassus, Régis Huby, Sonia Onckelinx, Domenja Lalaurie, Crestiana Mosquès, Didier Larradet (1999)
- Quate e choès Opus 98, concèrt de dança Cultures d’Automne (1998)
- Sauteria vaquèra Opus 96, Hèsta de la Dança (1996)
- Hèita de las claus, Carnaval biarnés de Pau (1996)
- Sonò immobila, Fêtes Capèra de Rossa (1995)
- Reconstitucion preïstorica, Hèsta deu Rondèu Castelnau-Barbarens (1995)
Discografia[modificar | modificar la font]
- 2012 : Joan Francés Tisnèr Transpòrts Tisnèr SA
- 2011 : Joan Francés Tisnèr Sorrom Borrom
- 2004 : Joan Francés Tisnèr 12 recèptas de J. A. Lespatlut
- 1995 : Joan Francés Tisnèr Camelicà
−−−−−−−−−−−−−−−−−
- 2010 : Verd e Blu Jòcs de dança
- 2005 : Verd e Blu Baladas e danças
- 2001 : Verd e Blu Musicas a dançar dus
- 1996 : Verd e Blu Ompra o só ?
- 1993 : Verd e Blu Musicas a dançar
- 1991 : Verd e Blu Musica de Gasconha
−−−−−−−−−−−−−−−−−
- 2011 : Manufactures Verbales Voix de Traverse - Poètas improvisators Haidous e musicians berbèrs d'El Hajeb (unicament hòra comèrci, dens los centres de documentacion aquitans)
- 2010 : Rasims de Luna de L. Audemard e J. Aymonino suus poèmas de Max Roqueta
- 2006 : Manufactures Verbales Sonets Bernat Manciet
- 2002 : Manufactures Verbales Voix du quotidien et de l’unique
- 1998 : Manufactures Verbales Catalogue des Manufactures Verbales
−−−−−−−−−−−−−−−−−
- 2009 : Subèr Albèrt Biarnés cap e tot
- 2009 : Denís Frossard Vrenhadas
- 2009 : André Dion Le dernier sonnailleur - lo darrèr esquirèr, Laurent Cavalié, Beñat Achiary, Christian Coulon
- 2002 : Prames Pirineos-Perinés-Pirenèus-Pyrénées : músicas de Aragón y Occitania
- 1987 : Subèr Albèrt Biarnés cap e tot
- 1986 : Canicula Musica gascona
- 1983 : Canicula Cantas e danças de Gasconha
Direccions artisticas[modificar | modificar la font]
- 2011 : Compagnie Maître Guillaume Un Bal (co direction artistica dab Sophie Rousseau)
- 2010 : Verd e Blu Jòcs de dança
- 2009 : Subèr Albèrt Biarnés cap e tot
- 2007 : Viatge en lenga avec Roman Baudoin pour les écoles en immersion Calandreta et la filière à parité horaire Oc-bi
- 2004 : Vath d’Aspa Montanha sacrata
- 2003 : Menestrèrs Gascons Aubestin Cauhapè, cantador aussalés
- 2003 : Familha Artús Òmi
- 2002 : Pescalua Vent Castanhèr
- 2002 : Menestrèrs Gascons Condes : Ua, miduna, mitrèna 4
- 2001 : Menestrèrs Gascons Instruments de la musica gascona
- 1998 : Menestrèrs Gascons Rondèus e congòs de las Lanas = rondeaux et congos des Landes de Gascogne
- 1997 : Menestrèrs Gascons Ua, miduna, mitrèna 3
- 1994 : Generalitat de Catalunya Anem lèu dançar (Val d’Aran)
- 1992 : Nahas mahas / EDB Xiberoko dantza jausiak 2
- 1991 : Eths Corbilhuèrs de Les Cantan Aran
- 1991 : Menestrèrs Gascons Ua, miduna, mitrèna 2
- 1989 : Menestrèrs Gascons Carnaval en Bearn e Gasconha
- 1987 : Menestrèrs Gascons Tà dançar la Gasconha (ed. tornar 2005)
- 1987 : Subèr Albèrt Biarnés cap e tot
- 1985 : Menestrèrs Gascons Ua, miduna, mitrèna 1
- 1985 : Los de Nadau Qu’èm çò qui èm
- 1984 : Los Pagalhós ...que cantan lo Biarn
- 1984 : Menestrèrs Gascons Sauts biarnés de l’Arribèra
Disques per viéner[modificar | modificar la font]
Tralhaires, sur les pas de Fèlix Arnaudin
Viatge poetic occitan eBook
Camelicà edicion navèra aumentada, mesclada de navèth, masterizada de nau
Musica per la dança
Creator per la dança[modificar | modificar la font]
Joan Francés Tisnèr qu'ei creator per la dança :
- Reconstitucion preïstorica 1995
- Sonò immobila 1996
- Sauteria vaquèra 1997
- Quate e choès 1998
- Sauts en òbras 2002
- Rugbi 2007.
Lo bal e lo public deu bal que son tostemps un lòc e un temps qui l'inspiran.
Au long de la soa vita artistica jamei n'a deishat, au truvèrs deu bal, d'entertiéner aquera relacion dab los dançaires qui hè qu'au cap de tot canta-dança, cantaire-dançaire e son un.
Que crotza los univèrs de Jakes Aymonino, de Roman Baudoin o de Francés Jumeaux tà un bal on inventivitat, interpretacion e son au servici deus dançaires.
Votz solide e tanben percussions, guitarra, maquinas, sonsaina e acordeon per ua musica a dançar excepcionau.
Bibliografia[modificar | modificar la font]
- Los Instruments de la musica gascona. Pau : Menestrèrs Gascons, 2001. (ISBN 2951488300 978-2-95148830-4). 36p., 1 disc de 46'24''.
- Rondèus e congos de las Lanas. Mèste d'òbra de l'obratge redigit per M. Berdot dab la collaboracion de M.-C. Hourdebaigt. Pau : Menestrèrs Gascons, 1998. 53 p.. 1 disc de 50'
- Harri, harri chivalòt : le répertoire enfantin. Arthez de Béarn : AACVCAB, 1990.
- Ua, miduna, mitrena 2. Pau : Menestrèrs gascons, 1991.
- Carnaval Participacion a l'obratge collectiu, co-escriut suu Carnaval Biarnés per Jacques Abadie, Domenge Bidot-Germa e Joan Francés Tisnèr. Pau : La Civada & Menestrèrs Gascons : Orthez : Per Noste, 1987
- Tà dançar la Gasconha. En collaboracion. Pau : Menestrèrs gascons, 1987. Casseta d'acompanhament.
- Ua, miduna, mitrena. Pau : Menestrèrs gascons, 1985. Casseta d'acompanhament.
- Sauts biarnés de l'arribèra. En collaboracion. Pau : Menestrèrs gascons, 1984. Casseta d'acompanhament, puish disc dab los Sauts au Tranlai e mandes.
Nòtas e referéncias[modificar | modificar la font]
- ↑ Guy Maneveau que l'intègra dens lo departament de musica qui gavida a l'Universitat de Pau e deus País de l'Ador. Passèn dens los cors de Guy Maneveau e Marie-Françoise Lacaze per exemple Christian Zanési e Bertrand Dubedout.
- ↑ Alain Savouret qu'ei un compositor de l'experimentacion e de l'"auralitat" (de l'aurelha), vadut au Mans en 1942.
- ↑ Perlinpinpin fòlc que son lo grope emblematic de l'arreviscolada de la musica occitana.
- ↑ Los Pagalhós que son un grop de cantaires biarnés de las navèras generacions de musica occitana.
- ↑ Nadau un deus prumèrs gropes de cantaires occitans. Site oficiau
- ↑ Jakes Aymonino qu'ei lo director artistic de la Manufacture Verbale grope vadut en 1993 e composat de cinc cantaires. Ravi Prasad, Fouad Achkir, Henri Marliangeas, Joan Francés Tisnèr e Jakes Aymonino que'n fòrman part.
- ↑ Artús qu'ei un rock band de la musica occitana recenta despuish los ans 1990.
- ↑ André Dion qu'ei un compositor de musica electroacostica e gavidaire deu hestenau SonMiRé.
- ↑ 9,0 et 9,1 Frank Tenaille qu'ei jornalista especializat dens las musicas deu monde, redactor au jornau Le Monde e au defunt jornau d'arts César, autor, director artistic e per viéner (estiu de 2017) deu hestenau de las Joutes Musicales de Correns. Qu'ei l'autor de Musiques et chants en Occitanie, création et tradition en pays d'Oc (éditions du Layeur/ Le Chantier). Un deus trenta portrèits qu'ei consacrat a Joan Francés Tisnèr.
- ↑ Françoise Degeorges qu'ei productora ràdio a Radio France, especializada en musica e musica deu monde.
- ↑ Jeanne-Marie Vacher qu'ei productora ràdio a Radio France.
- ↑ Dominique Frétard qu'ei critica per la dança au jornau Le Monde.
- ↑ http://www.frootsmag.com/
- ↑ Musiques Occitanes (ISBN 978-2-36054225-3) en çò de l'editor Le Mot et le Reste, seteme 2016, 240 p. Jordan saisset e Camille Martel que son jornalistas e musicians.
- ↑ https://wikimonde.com/article/Calandretas
- ↑ http://archives-lepost.huffingtonpost.fr/article/2008/02/11/1097338_un-college-dans-les-cartons.html
- ↑ "Aver l'idea e saber realizar Brave monde de Tralhaires... Que'ns atz hèit véser, escotar, enténer e compréner beròis país sonorizats..., hòra de tota fòrma parasitària universitària e sustot hòra de tot poder academic o politic. Quina leçon! après lo Jaumes Boisgontièr!.. A Onessa qu'èi podut enténer de viva votz - aiga viva *- la votz deu men vesin, las votz de vertadèras hemnas de la Lana tabei... las votz deus òmes petits, petitons... Çò de qui conda : ...las (soas) realizacions artisanaus, obrèras. Òmi de mestièr, mestierau o mestieròt, n'èi pas jamés podut acceptar la diferenciacion entre artisan e artista. Los dus qu'an l'idea e eths que saben realizar..." Jean-Louis Fossat, universitari, lo 5/11/2016 a Onessa e Laharí, en Occitan. * l'associacion organizatora qu'ei Aiga Viva.
Ligams extèrnes[modificar | modificar la font]
- Sonaus, site personau de creacion de musica electroacostica
- Tralhaires de Joan Francés Tisnèr en residéncia artistica http://www.le-chantier.com/
- Cadena de videos de Joan Francés Tisnèr
- Camille Martel e Jordan Saisset, Musiques occitanes, Edicions Le Mot et le Reste, 2016 [1]. Escriut peus jornalistas Camille Martel e Jordan Saïsset, Musiques Occitanes (ISBN 978-2-36054225-3) pareish en 2016 en çò de l'editor Le Mot et le Reste, seteme 2016, 240 p. Aqueth obratge que's refèra mantuns còps au tribalh de Joan Francés Tisnèr. Criticas de tres deus sons disques que i figuran : Biarnés cap e Tot de Suber Albert, Jòcs de dança de Verd e Blu e Transpòrts Tisnèr S.A. Consultar pp. 21, 25, 102-103, 174-175, 188, 233, 237
- Frank Tenaille, Musiques et chants en Occitanie, création et tradition en Pays d'Òc, Le Chantier & éd. du Layeur, 3 de julh de 2008, 296 p. (ISBN 978-2-91511850-6). Un deus trenta portrèits de l'obratge qu'ei consacrat a Joan Francés Tisnèr.
- Verd e Blu http://www.verdeblu.org


text:
Alòs (Aups d'Auta Provença)
Alòs (oficialament en francés Allos) es una comuna provençala situada dins lo departament deis Aups d'Auta Provença e la region de Provença-Aups-Còsta d'Azur.
Somari
Geografia[modificar | modificar la font]
Alòs es situat a 1 425 m d'altitud[1]. La vau d'Alòs es traversaa per Verdon que sa font es dins la vau de Sestrieras) a 2 500 m d'altitud.
Al bòrd de Parc nacionau de Mercantor, lo país de Naut Verdon-Vau d'Alòs ofrís de païsatges d'una granda beutat, dempuèi lo celère lac d'Alòs, fins a la cascada de la Lança, près de Cormarç. La flora es rica e variada, escalonada seguent l'altitud: meuzes, serentas, avets mas tanben vidalbas (Clematis alpina), peunas sauvatja e martagon.
Istòria[modificar | modificar la font]
Administracion[modificar | modificar la font]
Demografia[modificar | modificar la font]
Luòcs e monuments[modificar | modificar la font]
Personalitats ligadas amb la comuna[modificar | modificar la font]
Vejatz tanben[modificar | modificar la font]
Ligams extèrnes[modificar | modificar la font]
Nòtas e referéncias[modificar | modificar la font]
- ↑ Error de citacion : Balisa
incorrècta ; pas de tèxte per las referéncias nomenadas
La_Torre.


text:
Sèina (Provença)
Sèina (['sɛjno]) [1] (en francés Seyne e ancianament Seyne-les-Alpes) es una comuna provençala, situada dins lo departament deis Aups d'Auta Provença e la region de Provença-Aups-Còsta d'Azur.
Somari
Geografia[modificar | modificar la font]
Lo vilatge es situat a 1260 m d'altitud. La municipalitat a una estacion d'esquí aupin (Lo Grand Puèi) e una estacion d'esquí nordic (colet del Fanget). Ancianament la municipalitat aviá de 1 o 2 telesquís cap al Colet de Sant Joan.
Istòria[modificar | modificar la font]
Administracion[modificar | modificar la font]
Demografia[modificar | modificar la font]
Luòcs e monuments[modificar | modificar la font]
Personalitats ligadas amb la comuna[modificar | modificar la font]
Véser tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]
- ↑ Toponims occitans dels Alps de l'Auta Provença e Lo tresòr dau felibritge propausan Sèina en acòrd amb l'etimologia "Sedena/Sezena".


text:
escambis e complicitat
escambis e complicitat
setena edicion
14 - 19 de Julhet 2008
musica, Carriera Réattu
per lei debats, Escòla Léon Blum
Subtila dòsi d’escambis e de complicitat, Convivència es una convidacion simpla e sensible, a partejar plaser artistic, norriduras intellectualas e gromanditges culinaris, nòstre biais occitan, ciutadan, uman e aculhent per. viure ensems
Convivència, dins la carriera, comença aquí sus lo caladat, dins lo còr de la ciutat : cade miegjorn, musicaires, autors, balaires artistes pòrjon son espetacle, son disc, son libre, sa dança ai passejaires, que fan ceucle sota lo tibanèu, a l’entorn d’un aperitiu gromand .
La cultura se convida subran dins lo quotidian, provoca la curiositat, la perpensada. Un sentiment d’esmoguda floteja e fa espelir d’escambis, de rescontres imprevists, de liames nòus, liames sociaus de dimension umana e ciutadana.
Convivència costat cort se perlonga e leis idèas evocadas a miegjorn tornan dins l’encastre mai intime de l’escòla Leon Blum, a l’entorn dei bevendas refrescantas . De 5 oras a 7 oras de sera, lei convidats exprimisson son testimòni, son experiéncia, son analisi, son vejaire ; lei subjècts son desvelopats, aprefondits per durbir lo debat


text:
Bou Diou ! N'avèm entendut de compliments, de compliments e… de criticas sul Mac Steve Jobs que ven de defuntar a 56 ans. E cadun de dire coma es dintrat un jorn – o una nuèch – dins la capèla dels sectaris de la poma rosigada…
Benlèu qu'es una sècta vertadièra per qualques uns – qualques milions de segur – qu'an besonh, coma van pas pus a la glèisa, la sinagòga o la mosquèa, de se trobar quicòm per adorar.
Per ieu, que soi un adèpte dempuèi gaireben lo començament – mon primièr Mac foguèt un Macintosh 512 amb los logicials Mac Write, MacDraw e MacPaint –, es pas jamai estat lo cas, quitament se soi un "fan" del MacOS (opeating system).
Ai totjorn picat a la maquina d'escriure e agèri tanlèu estudiant a l'universitat una Olivetti portabla « Lettera 32 » puèi una Olympia del carreton grand (!?) ; après, en ma qualitat de responsable d'una associacion agèri una maquina d'escriure electrica, çò que cambiava la vida, qu'aviatz pas besonh de tustar coma un cabord sus las claus per obténer dos o tres dobles amb lo papièr carbòni, puèi una maquina electronica… the foot !
Dins los licèus e collègis volián que los professors s'interessèsson a l'informatica qu'avián dins l'idèa de los formar a la programacion… E, al mes de julhet, anèri far un estagi (pendent las vacanças) remunerat (un pauc!) per aprene çò qu'es un clavièr, un nanorasal, etc.
Ne sortiguèri pas estrambordat, vos o disi ; passavam un après-miègjorn per arribar a far sortir sus un ecran de tele un drapèu blau-blanc-roge… e, per aquel resultat, caliá metre de disquetas grandas e soplas, sortir de disquetas grandas e soplas, metre de disquetas grandas e soplas, sortir de…
Èri pas fach per aquò que caliá esperar e legir de regas verdas sus l'ecran entrecopats de signes cabalistics.
N'aviái mon confle quand, en discutir amb un collèga que fasiá aquò, the doigts in the nose e que presava fòrt l'informatica, benlèu per çò qu'èra professor de matematicas, me diguèt : I a un ordeandor novèl que ven de sortir ; aquel ordenador te parla ! enfin i a de mots qu'afichan sus l'ecran e que te demandan se vòs o se vòs pas o sse vòs tot anullar. I a una mirga que te serv1is per far ton trabalh ; te sufís de clicar amb la mirga a l'endret de l'ecran indicat. I a tanben un clavièr per picar naturalament… Lo problèma es qu'es un pauc mai car que los autres… mas as pas besonh de i conéisser res !
Ne crompèri un (40000 francs es a dire 6100 euros de l'epòca, en 1985 o 1986); l'ordenador per ieu es coma la veitura cal que fonciona sens qu'agi a « bidolhar ». E dempuèi trabalhi sus Apple sens esperit de sècta o de qué que siá.
Per picar las lengas estrangièras, totes los accents son al clavièr ; levat un Performa qu'agèri, ai pas jamai agut de problèmas e quand se planta sufís de lo tornar alucar…
Vaquí perque demòri fidèl a la poma : simplicitat de foncionament totjorn.
Daissi de caire totes los rasonaments sul capitalisme, la moneda que se fa Apple, etc. mas totes las entrepresas se fan de moneda o vòlen ne far ; alara, quand crompi quicòm : ordeandor, veitura, telefòn, etc. vau al mai simple pel foncionament… e, per ieu, Apple es lo mai simple !
P. S. Non, vòl pas dire « per Steve » mas tot simplament « apondon ».
En legir las caracteristicas, vesi que l'occitan es pas dins las lengas suportadas mentre que : catalan, italian, francés, portugués, romanian,espanhòl ne son. En mai d'aquò dins las lengas suportadas pel clavièr, l'occitan i es pas tanpauc.
Del moment que val per las lengas citadas çai-sus, deu valer per l'occitan.
Nos cal escriure a la Poma rosigada e dire que l'occitan es suportat tanben pel clavièr e per la lenga en explicant qu'avèm los accents grèu e agut occitannosautres tanben.
Seriam pas mai rics mas permetriá de balhar una visibilitat a la lenga nòstra, es a dire l'« occitan »
N'aviái fach la remarca al autors del logicial d'OCR : Readiris pro en explicar çò que veni de dire e senhalan
ara l'occitan demest las lengas suportadas.
commenter cet article


text:
Divendres, 28 de julhet de 2017, 03h00
L’estat francés a demandat l’ajuda de l’Union Europèa per poder contrarotlar los incendis que creman l’èst d’Occitània, mai que mai dins las Mauras. ... +
Dijòus, 27 de julhet de 2017, 03h00
Aperaquí 10 000 personas foguèron evacuadas dins la nuèch de dimars a dimècres a Bòrma dei Mimòsas (Mauras) a causa dels incendis forestièrs que patís ... +
Dimenge, 26 de junh de 2016, 03h00
S’inaugura uèi lo musèu del cinèma de Sant Tropetz, dins la mitica gendarmariá que popularizèt Louis de Funès dins las aventuras del famós Gendarma ... +
Dijòus, 10 de decembre de 2015, 03h00
Lo tiraire presumit qu’auriá tuat un policièr municipal e ferit un autre, diluns passat a Cavalaira (Mauras), se suicidèt dimars passat de ser, al moment d’èsser ... +
Dimècres, 1 d'octòbre de 2014, 03h00
Segon son opausant lo conselhier municipau de drecha Michel Dallari, lo cònsol FN de la vilòta de Cogolin (Mauras) auriá enebit un espectacle de dança orientala previst per ... +
Dijòus, 22 de mai de 2014, 03h00
Lo president d’onor del Front Nacional, Jean-Marie Le Pen, qu’es lo paire de Marine Le Pen e lo candidat FN a las eleccions europèas per l’èst d’Occitània, ... +
Diluns, 28 d'abril de 2014, 03h00
Cogolin (Mauras), una de las vilas occitanas ont l’ultradrecha prenguèt lo poder municipal, comença d’experimentar las politicas totalitàrias del partit xenofòb. De ... +
Dimars, 1 d'abril de 2014, 03h00
Sabèm qu’en Provença-Aups-Còsta d'Azur, la region mai poblada d’Occitània, FN-RBM existís o vòu existir e s’enrasigar ais eleccions: 7n sector ... +
Dimars, 21 de genièr de 2014, 03h00
Lo primièr ministre francés, Jean-Marc Ayrault, lo ministre de l’interior, Manuel Valls, e lo de l’ecologia, Philippe Martin, anèron ièr en Tolonenc e en las Mauras ... +
Dissabte, 7 de decembre de 2013, 03h00
Ròcabruna d’Argenç, una municipalitat toristica del país de las Mauras, en Provença, ven de protagonizar un episòdi de polemica a causa del racisme de son cònsol. ... +
Dimenge, 18 d'agost de 2013, 03h00
François Hollande a pas volgut passar sas vacanças a Bregançon (Tolonenc) mas a la residéncia de La Lanterne, dins lo domeni del castèl de Versalhas (França), ... +
Dimars, 28 de mai de 2013, 03h00
La creacion de la Comunitat de comunas dau Golf de Sant Tropetz es lo resultat d’una concertacion entamenada en 1994 entre l’associacion dei Cònsols de 12 comunas dau canton de Grimaud ... +


text:
Saint-Maurice-de-Satonnay
Saint-Maurice-de-Satonnay es una comuna francesa, situada dins lo departament de Sòna e Léger e la region de Borgonha.
Somari
Geografia[modificar | modificar la font]
Sant-Maurici-de-Satonnay fa partida del Nautor-Mâconnais.
Saint-Maurice-de-Satonnay fait partie du Haut-Mâconnais.
Istòria[modificar | modificar la font]
Comuna cristianat « Sant-Maurici-de-Satonnay » dempuèi març 1861, continuament a la reünion per decrèt de las municipalitats de Sant-Maurici-de detlos-Prés e de Satonnay.
Commune baptisée « Saint-Maurice-de-Satonnay » depuis mars 1861, suite à la réunion par décret des communes de Saint-Maurice-des-Prés et de Satonnay.


text:
Sauset (Droma)
Sauset (Sauzet en francés) es una comuna occitana dau Daufinat, situaa dins lo departament de Droma e la region de Ròse-Aups.
Somari
Geografia[modificar | modificar la font]
Sauset a situat a 10 km al nòrd-es de Montélimar e a 20 km al sud de Loriol-sus-Drôme.
Las municipalitats limitrophes son Sant-Marcel-lès-Sauzet, La Laupie, Condillac, La Coucourde, Los Tourrettes e Marsanne (cap de-luòc del costat).
Sauset est situé à 10 km au nord-est de Montélimar et à 20 km au sud de Loriol-sur-Drôme.
Les communes limitrophes sont Saint-Marcel-lès-Sauzet, La Laupie, Condillac, La Coucourde, Les Tourrettes et Marsanne (chef-lieu du canton).
Istòria[modificar | modificar la font]
Nom Provençal :Sauzè (del latin salix : saule)
Istòria : De Salicetto (1173) Sauzei (1187)
Nom Provençal :Sauzè (du latin salix : saule)
Histoire : De Salicetto (1173) Sauzei (1187)


text:
Nihil novi sub sole « Res es nòu devath lo solelh. », de quina manièra se governa dins los impèris, res es nòu devath lo solelh.
Viviane Reding es en campanha electorala… e non representa pus los pòbles de l’Union Europèa ; o a jà representat ? La question se pausa …
Ièr a Barcelona Viviane Reding a pas entendut perqué lo pòble catalan non pòt votar en referèndum ; aiçò es segon los dires constitucionalistas del PP, lo partit que l'a botat en plaça a Brussèlla. Es evidentament la frasa retenguda pels mèdias catalans ; lor farà plaser d'entendre una frasa que sembla democrata ; mas me sembla que l’autra partida del discors portava d’autras tipus de problèma, aqueles problèmas ne vau escriure ara.
Mas Viviane Reding a tanben exprimit un vòt de fusion de Catalonha ambe Espanha, malgrat lo pòble de Catalonha donc. Aquò sembla fòrça a daissar votar per non respectar lo desir d'un pòble, l'independéncia ; es clar de Viviane Reding non vòl un partenari de mai a la taula de Brussèlla, un partenari politic forçat que damorariá mai vigilent per la contra-rotlar. De façon tecnocratica, s'es introdusida dins un sistèma politic que pensa lo contrari : «els sobeiranistas som majoria» Marc Monràs, cap d'entrepresa en Catalonha, lo meteis jorn e dins lo meteis jornal ; e o explica en tant que co-fondador de l'associacion politica la mai granda d'Euròpa actualament, associacion de ciutadans, Assemblea Nacional de Catalunya, mai de 48.000 simpatisents, actualament. Mas lo desir dels vòts independentistas puja, segon totas las enquèstas. Donc Viviane Reding es vengut far campanha per lo PP a Barcelona.
«Que se debutèsse de negociar ambe la mentalitat duberta, sense linhas vermelhas, per trobar un acòrd que daisse Catalonha en Espanha»
Aquesta frasa amerita tot lo vòstre interès. Se per «mentalitat duberta» cal daissar lo pòble catalan esclau, de qu’es aquela mentalitat duberta ?
Las linhas vermelhas de la politica espanhòla son las linhas del pòst franquisme e son linhas jà emplegadas e que digun a Madrid o a volgut transpassar, digun ni al PP, ni al PSOE.
«Daissar Catalonha en Espanha» es l’estatús qüo… es far coma s’i aviá pas agut 30 annadas d’assages. Sembla que venguda de luènh, Viviane Reding aguèsse agut un dorsier mal establit, mal trabalhat … o simplament qu’es vengut far companha del PP-PSOE.
E o confirma, «la situacion legala es clara», traduccion : non podrèm acceptar l’independéncia d’una nacion jà dedins l’Union Europèa… Lo bailet del sistèma non pòdon donar que la votz del sistèma, de la seuna administracion e partidocracia. E segur que lo discors aquel zo vendrà epxlicar en Escòcia tanben ?
La tecnocracia francesa a inventat tanben lo referèndum que serà jamai respectat ; al moment del referèndum sul tractat de Maastricht, son mai de 50 de cent dels electors qu'an votat contra, e perqué se sabiá que se votariá contra, la partidocracia francesa e la seuna administracion a inventat un virolet politic, a l'imatge d'una tecnocracia despistada de la sapiença dels pòbles ; aquò serà l'UMP que serà a la man-òbra, UMP, PP, = PPE … Mas lo Psf fabrica la meteissa manièra de governar, actualament.
Es aquel sistèma qu'a agradat al sovietisme, a Estalin, a Hitler, mai tanben als imperadors d'Àustria-Ongria, al Napoléon lo còrse renegat de la republica còrsa, a la familha politica del Veneçuelà, o a l'ancian dictator ucraïnian...
La consequéncia politica d'aiçò, per l'Union Europèa, es que clarament i aurà una granda abstencion a las eleccions europèas ; perqué votar se la tecnocracia e lo sistèma politic son pas emplegats al servici dels pòbles europèus, mas simplament la dictatura votacionala europèa ?
Es la consequéncia de la desligason d'aquesta tecnocracia, e lo seu sistèma partidocrata, de la realitat del terrenh, de la vida dels pòbles. Es vertat qu'a Brussèllas, Luxemborg o Estrasborg, son plan pagats e bravament elonhats de las realitats economicas... Sufís d'anar un còp al Parlament Europèu, veire passar aquela tecnocracia de secretariats, soscapolièrs, MEP, agents de susvelhença, etc... per entendre melhor.
Aquela faiçon de governar, per una administracion d'union d'Estats, sembla fòrça al biais francés de foncionar ; aital avèm poscut entendre darrierament un president de la republica explicar als cap-d'entrepresas forans per s'installar en França : « França, non ten la páur de res», o un ministre de l'ensenhament, que díson educacion, dire : dedins l'Estat francés afirmava que « i a una libertat pedagogica », dixit Vincent Peillon, France Culture 200214.
Dins lo primièr cap es explicar que l'Estat a plan l'intencion de non s'implicar dins lo mercat ; alara qu'es l'Estat francés qu'es lo mercat. E dins lo segond cas, la pedagogia es una règla sistematicament orientada dedins lo sistèma qu'un ministre a qualificat de mamot, un còp èra ; e se l'orientacion pedagogica non conven pas al cooporatisme professoral, lo sistèma expulsa l'impetran e la causa s'obliga d'èstre dins un sistèma de dreit privat (lo cas Calandreta contradiu lo ministre).
Nec Pluribus Impar
Sempre lo pòble a tòrt, e l'administracion e la partidocracia an rason ; aquò se debana sistematicament quora l'administracion e la partidocracia son pas setat coma lo pòble, sul meteis banc. Aquò non se podrà persegre longtemps, dins un monde que la vida umana sembla virar mai aviat que dels tempses dels reis dictators europèus e que fasián d'impèris ambe conselhièr qu'explicavan:« mon bon roi, ce n'est pas une révolution, mais une révolte », castig aprèp castig, pauc a pauc, tot aquò es devengut una revolucion, e los caps son tombats, èra pas de virtual.
Cal tornar a Viviane Reding, de qué servís de votar se lo sistèma internacional demandar un vòt referendari per l'independéncia, se las institucions europèas o respectaràn pas en preparar un sistèma tòrt costumièr al modèl francés per enganar los Catalans ?
De mai, de qué demandar a Viviane Reding que sa plaça la deu a las seunas acostanças politicas ambe lo PP, partit assimilacionista espanhòl ?
Es que la páur es lo melhor sistèma per governar ? Es que lo sistèma Putin per fargar una politica es lo bon sistèma ? Es aquel sistèma que vòlon los pòbles de l'Union Europèa ? Es aquel sistèma que vòl lo pòble d'Ucraïna ?
I a un problèma real ambe una administracion politica de las institucions ; son pauc a pauc desligada del sistèma politic e donc devenon una maquina a espotir los pòbles ; lo malastre es qu'an los instruments tecnologics en mans (e pas simplament los instruments politics, mas tanben mediatics, scientifics, universitaris, etc.).
Se lo pòble a rason, aquò non vòl dire que lo pòble sap pas que Nemo judex sine lege « Ningun pòt pas èstre jutge sense lei. ». La volontat d’un pòble es pas l’anarquisme, contrariament a çò que l’administracion vòl far creire. La glèisa catolica –re-li-gare, significacion etomologica de cercar- disiá çò meteis contra lo protestantisme dedins l’Estat reial francés, un impèri tanben devengut republica e qu’a res cambiat per la paraula dels pòbles.
E lo pòble es sovent, mai educat e coërent, que las administracions e la partidocracia. Viviane Reding o deuriá aprendre un jorn, cal esperar que l'aprenguèsse pas en situacion de rompadoira grèva.
Escotatz l’entrevista de Catalunya Ràdio.
Artur Mas respond a Viviane Reding, picatz aquí. Artur Mas representa la volontat politica catalana, d’una nacion europèa.
Segon Vicent Partal :
-°-
L’administracion es contra la natura, contra la vida : bilhet de Philippe Meyer aqueste maitin.


text:
Un pòl ressorça de la cultura Occitana
Partit del constat que la cultura Occitana beneficia d’un malhum flac en matèria de difusion e qu’existís una demanda insatisfaita, l’IEO 31 a elaborat lo projècte d’obertura d’un espaci de difusion per trobar tot de la cultura occitana. Aquò serà un lòc obèrt al public ambe un foncionament similar d'una librariá qu'a per objectiu de prepausar l’ofèrta la mai exaustiva possibla a l'entorn de : libres, Cd, Dvd Occitans o en ligam ambe tematica.
Parallèlament a aquel lòc fisic, i aurà tanben un lòc virtual concretizat jos la forma d’un siti E-Comèrci que permetrà a las produccions difusadas de beneficiar d'un dardalh nacional e mai internacional.
Aquò's tanben un lòc forum, vertadièr pòl cultural que se concretisa a l'entorn d’una programacion culturala : Los Rencontres de la Tuta d’Òc.
La programacion culturala : Los Rencontres de la Tuta d’Òc
Un lòc forum qu'organiza cada 15 jorns d'eveniments a prepaus de la creacion Occitana. Senhorejan coma rencontres, siá:
- Literari : presentacion d’obratge seguit de dedicatòris e de signaturas
- Musical : Concèrts privats (« Show Cases ») per presentar las sortidas dels disques
- Cinematografic : presentacion d’extraits de filmes o documentaris
Aqueles eveniments son a res non còst e son acompanhats d’un escambi creators- public seguit d’un aperitiu convivial a l’Ostal d’Occitània
Entre-senhas, Informacions :
Institut d’Estudis Occitans de la Garona Nauta – IEO 31
11 carrièra Malcosinat, 31000 TOLOSA
05 61 12 30 53


text:
Accueil de l’Île de Loisirs
Île de loisirs du Val de Seine - Aire de jeux
Île de loisirs du val de Seine - Aire de jeux
Île de loisirs du Val de Seine - Baignade
Île de loisirs du Val de Seine - Centre équestre
Île de loisirs du Val de Seine - Hébergements
Île de loisirs du Val de Seine - Ile aux pêcheurs
Île de loisirs du Val de Seine - Minigolf
Île de loisirs du Val de Seine - Pédalos
Île de loisirs du Val de Seine - Port de plaisance
Île de loisirs du Val de Seine - Rucher
Île de loisirs du Val de Seine - Salon Patio
Île de loisirs du Val de Seine - Tennis
Île de loisirs du Val de Seine - Voile BNO


text:
Mèdias : Lo Jornalet a cinc ans !
Los cinc ans del Jornalet se festegèron coma se deu. Pendent tot lo mes d’abril, de las quatre informacions publicadas cada jorn, una pertoquèt a d’eveniments de fa quatre ans, al temps de la fondacion de Jornalet. Se debanaràn tanben d’acampadas per rencontrar los lectors. Ferriol Macip, capredactor del jornal en linha, passèt per Carcassona al mes de febrièr e per Marselha lo 24 de mars. A Barcelona lo 27 d’abril, presentèt un libre dels cinc ans e lancèt una vidèo d’aniversari en linha. Tornarà puèi en Occitània amb un rencontre a Narbona, lo 18 de mai.
Lo punt culminant serà una jornada tota organizada dins una sala d’espectacles de Barcelona, lo primièr de julhet. S’i farà un cors d’occitan, un sopar occitan e tanben una serada animada per un grop de musica tradicionala atal coma los Goulamas’K. Una operacion de finançament participatiu serà lançada per poder pagar los musicians. Ferriol farà puèi sa virada estivenca costumièra en passant per l’EOE de Vilanòva d’Òlt (47), pel congrès de l’AIEO (10-15 de julhet a Albi) e enfin al festenal Hestiv’òc, a Pau, jos resèrva.
- Publicat dens Culture


text:
mercredi, 12 avril 2017
CROTZ DE SANT JORDI PER L'ARANESA MARIA PILAR BUSQUET .
Era Generalitat de Catalonha qu’a autrejat era Crotz de Sant Jòrdi a títol postum a Maria Pilar Busquet Medan, peth “sòn ròtle ena arrecuperacion des institucions araneses e des simbòls d’identitat dera Val e pera sua defensa des ligams istorics e culturaus damb Catalonha”.
Deputada en Parlament de Catalonha entre 1984 e 1992, Pilar Busquet siguec membre fondadora dera associacion vesiau Es Terçons, qu’ena fin des ans 1970 lutèc entà arrecuperar es institucions d’autogovèrn istoriques d’Aran. Ua revendicacion que s’artenhec damb era arrecuperacion deth Conselh Generau d’Aran, e enes sues prumères eleccions siguec elegida sindica d’Aran entre 1991 e 1993.
Siguec membre dera Comission Oficiau entara Normalizacion Lingüistica der Aranés e responsabla de cultura d’Aran entre 1977 e 1980.
Coma escrivana de soslinhar era Flor d’aur enes Jòcs Floraus dera Escolo deras Pireneos e deth concors de poesia e de pròsa deth Musèu Etnologic dera Val d’Aran.
Maria Pilar Busquet, que moric eth passat 13 de noveme de 2016, auie participat quauqui mesi abans, damb eth sindic d’Aran, Carlos Barrera, enes actes de commemoracion deth 25u anniversari dera reïnstauracion deth Conselh Generau d’Aran en un acte institucionau en Parlament de Catalonha ( Info / LO JORNALET )
09:03 Publié dans Actions, Actualités, Associations, Blog, Bons plans, Coup de coeur/Coup de griffe, La Lettre de Pais Nostre, Politique, solidaritat, Soutien | Lien permanent | Commentaires (0) | Facebook